’’’’ நான் எப்ப வருவேன் , எப்டி வருவேன் என்பது யாருக்கும் தெரியாது , ஆனா வரவேண்டிய நேரத்தில கரெக்டா வருவேன் . ”” இது ரஜினி 90 களில் பேசிய வசனம் . இதை இன்று வரை ரசிகர்கள் நம்பிக்கொண்டிருக்கிறார்கள் . ரஜினியும் அதை அப்படியே பராமரித்து ரசிகர்களையும் ஊடகங்களையும் நம்பவைத்து கொண்டிருப்பதுதான் இதில் விசேஷம் . ரஜினி தற்போது ரசிகர்களை சந்திக்கும் நிகழ்ச்சியில் பேசியதன் மூலம் அரசியலுக்கு வருவார் என்ற சர்ச்சையை கிளப்பி விட்டுள்ளார் . முன்பெல்லாம் மீடியாக்களை தவிர்த்து ஓடும் ரஜினி தற்போது மீடியாக்களை வலிய அழைத்து பேட்டி கொடுப்பது மூலம் சந்தேகத்தை கிளப்பி உள்ளார் . மறுபுறம் ஆமா இவர் எப்பவும் இப்படித்தான் சொல்வார் , 96 ல் இவரை நம்பினோம் ஆனால் தூக்கி போட்டுட்டு போய்விட்டார் . 21 வருஷமா இவர் படம் வரும் போது அரசியல் பற்றி பேசுவார் . அப்புறம் காணாமல் போய் விடுவார் . இப்பவும் அப்படித்தான் எந்திரன் 2 விளம்பர யுக்தி என்கிறார்கள் . இதையெல்லாம் பார்க்கும் முன்னர் ரஜினி யார் அவரது குணாம்சம் என்ன ? , அரசியல் சூழல் போன்றவற்றை அலசினால் பல விஷயங்கள் புலனாகும் . இன்றுவரை ரஜினி அரசியலுக்கு வருவார் வர மாட்டார் என விமர்சிப்பவர்கள் அனைவரும் அவர் மீதுள்ள விருப்பு - வெறுப்பு அடிப்படையில் அணுகுகின்றனர் . சிலர் மொழி , இன அடிப்படையில் அணுகுகின்றனர் . யதார்த்த நிலையில் இருந்து அணுகுவதும் உண்மைகளை ஏற்றுகொள்வதும் தான் எப்போதும் சரியாக இருக்கும் . மோடி மீது கோத்ரா உட்பட ஆயிரம் விமர்சனங்கள் இருந்தாலும் , பணமதிப்பிழப்பு போன்ற பல பின்னடைவுகள் இருந்தாலும் மோடி என்கிற மனிதரை தொடர்ந்து வெற்றி அடைய வைத்து வருகின்றனர் மக்கள் . ஆகவே யதார்த்தம் என்பது வேறு நம் விருப்பம் என்பது வேறு . என்கிற ரீதியில் தான் எதையும் அணுக முடியும் . 1980 களில் ரஜினி அரசியலுக்கு வந்த போது எம் . ஜி . ஆர் என்ற மிகப்பெரிய ஆதிக்கம் திரைத்துறையிலும் , அரசியலிலும் இருந்தது . 1987 எம்ஜிஆர் மறைவுக்கு பிறகு ரஜினி திரைப்படங்களில் வேறுவித கருத்துகள் ஒலிக்கும்படி பார்த்துகொண்டார் . ஆனால் 1991 ல் முதல்வரான ஜெயலலிதா என்கிற ஆதிக்கம் தனக்கு கீழ் புல் பூண்டுகள் வளர விடாமல் பார்த்து கொண்டது . பொதுவாக தனது படங்களில் பெண்ணடிமைத்தன வசனங்களை வைக்கும் ரஜினியின் வசனங்கள் , அரசியலுக்கு எதிராக மக்களை ஆதரித்து அண்ணாமலை , பாட்சா , ராஜாதி ராஜா போன்ற படங்களில் அவர் பேசியது ஜெயலலிதா அரசுக்கு எதிரானது என்று கொம்பு சீவி விடப்பட்டது . பொதுவாக ஒதுங்கி போகும் மனோ நிலை கொண்ட ரஜினியை வம்புக்கிழுத்தார் ஜெயலலிதா . 91 - 96 கால கட்டம் அரசியலில் ஆணவத்தின் உச்சகட்டமாக மக்களால் பார்க்கப்பட்டது . 96 பொது தேர்தலில் கருணாநிதி இதை சாமர்த்தியமாக பயன் படுத்தினார் . ஜெயலலிதாவின் குடும்ப நண்பரும் ரஜினியின் ஆலோசகருமான சோ ராமசாமியின் ஆலோசனைப்படி ரஜினியும் திமுக தமாகா கூட்டணியை ஆதரித்தார் . ஜெயலலிதாவுக்கு வாக்களித்தால் அப்புறம் அந்த ஆண்டவனாலும் காப்பாற்ற முடியாது என்று கூறிய வசனம் பெரிதும் மக்களால் வரவேற்கப்பட்டது . அன்று ரஜினி கட்சி ஆரம்பிக்கும் மிகப்பெரிய கோல்டன் ஆப்பர்சுனிட்டி ரஜினிக்கு கிடைத்தது . சினிமா வாய்ப்புகள் காரணமாகவும் , தனக்குரிய ஜாக்கிரதை உணர்ச்சி காரணமாகவும் ரஜினி அதை தள்ளி வைத்தார் . அதன் பின்னர் திமுக கூட்டணியை 98 ல் பாராளுமன்ற தேர்தலில் திமுக கூட்டணியை ஆதரித்து வாய்ஸ் கொடுத்தும் திமுக ஆட்சியின் மீதிருந்த கோபம் காரணமாக அதிமுகவை பெருவாரியான எம்பிக்களை வெல்ல வைத்தனர் தமிழக மக்கள் . இதனால் ரஜினியின் சிந்தனையில் மாற்றம் ஏற்பட்டது . அதன் பின்னர் அவர் எந்த கட்சியையும் ஆதரிக்கவில்லை . ஒரு கட்டத்தில் கருணாநிதியை வைத்துகொண்டே “ உங்களை நெருங்கினால் சுடும் விலகினால் குளிரும் ” என்று மேடையில் பேசினார் . அதன் பின்னர் தன்னுடை தனிப்பட்ட விவகாரத்தில் ஜெயலலிதா உதவியதால் ஜெயலலிதாவுடன் இணக்கம் காட்டினார் . அதன் பின்னர் திமுக , அதிமுகவை சம தூரத்தில் வைத்தார் ரஜினி . இதற்கு சோ வின் ஆலோசனையும் , ரஜினியின் ஜாக்கிரதை உணர்வும் காரணம் . மறுபுறம் ஜெயலலிதா என்கிற மிகப்பெரும் சக்தியும் , கருணாநிதி என்கிற சக்தியும் அரசியலுக்குள் வர ரஜினியை யோசிக்க வைத்தது . இந்த இடைவெளியை விஜயகாந்த் பயன்படுத்திகொண்டதும் அரசியலில் அவர் கடும் விமர்சனத்துக்குள்ளானதும் ரஜினியை யோசிக்க வைத்தது . ஆனாலும் உள் மன ஆசை விட வில்லை . இந்த நேரத்தில் தான் தேசிய அரசியலுக்கு ரஜினியை அழைத்தனர் பாஜகவினர் . ஆனாலும் தமிழக அரசியலில் தேசிய படகை ஓட்ட முடியாது என்பதால் ரஜினி தட்டிக்கழித்து வந்தார் . இந்நிலையில் 2016 ஆம் ஆண்டுகளின் இறுதியில் இயற்கை தமிழகத்தின் இரண்டு பெரும் அரசியல் சக்திகளை இல்லாமல் செய்தது . ஜெயலலிதா மறைந்தார் , கருணாநிதி முடங்கினார் . இந்த நிலையில் அதிமுகவும் இரண்டாக உடைந்தது . பாஜக நினைத்தது தான் தமிழகத்தில் என்ற நிலை . திமுக தலைமையும் அதீத போர்க்குணம் இல்லாத மிதவாத தலைமைக்கு மாறிவிட்ட நிலையில் இதுதான் சரியான நேரம் அரசியலில் நுழைய என்று உடனிருந்தவர்கள் தூபம் போட ஆலோசனை சொல்ல நண்பர் சோவும் இல்லாத நிலையில் குழப்பத்தின் உச்சத்தில் இருக்கிறார் ரஜினி . ஒருவனை கவிழ்க்க முதலில் அவனது ஆசையை தூண்டு என்று சதுரங்க வேட்டை படத்தில் ஒரு வசனம் வரும் . அந்த பாணியில் பாஜக மேலிடமும் இறங்கி உள்ளது . எங்களுடன் வாருங்கள் வளமான எதிர்காலம் நீங்கள் ஒரு ஆணியையும் பிடுங்க வேண்டாம் உங்களை அரியணையில் அமர்த்துகிறோம் என ஆசைக்காட்டி வருகின்றனர் . அதற்கு ரஜினியும் இசைவு தெரிவிக்க தயாராகிவிட்டார் என தெரிகிறது . தமிழகத்தில் இந்துத்துவ பாஜக வாசல் வழியாக நுழைவது சரியாக இருக்குமா ? அல்லது தனிக்கட்சி துவக்கலாமா ? என்ற குழப்பமும் ரஜினிக்கு உள்ளது . மேலும் போகின்ற அரசியல் சூழ்நிலையில் ரஜினியை இழுத்து தலைவராக்கி ஓபிஎஸ் அணியுடன் கூட்டணி வைத்து 10,20 எம் . எல் . ஏக்களையாவது பெற்று கணக்கை துவக்கலாம் என்று பாஜக எண்ணுகிறது . இதற்கு ரஜினி இணங்கினால் வேலை வேகமாக நடக்கும் . ரஜினிக்கு ஆசை வந்துவிட்டது . ஆகவே விரைவில் அரசியலில் குதிப்பார் . அது சொந்த வீடா , பாஜக எனும் வாடகை வீடா ? என்பது தான் இப்போது பிரச்சனையே . பாஜக கோஷ்டி பூசலும் காங்கிரசுக்கு சளைத்தது அல்ல அதையும் எதிர்கொள்ள வேண்டும் . இத்தனை சவால்களுக்கு மத்தியில் ரஜினி அரசியலுக்கு வருவதை மக்கள் ஏற்பார்களா மாட்டார்களா ? என்பதை காலமும் அவர் எதிர்கொள்ளும் விதத்தையும் பொறுத்தே அமையும் . ஆனால் ஒன்று அரசியல் ரோஜாமலர் பாதை அல்ல முள் படுக்கை என்பது போக போக ரஜினிக்கு தெரியும் .


கொங்கு மண்டல மாவட்டங்களுக்கு தண்ணீர் கொடுத்து வாழ வைக்கும் பவானி அணையின் குறுக்கே முக்கா முக்கா மூணு தடுப்பணைகளை கட்டி வருகிறது கேரளாவை ஆளும் மார்க்சிஸ்ட் அரசு . இதை அரசு மற்றும் சட்ட ரீதியில் எதிர்ப்பதில் தமிழகத்தை ஆளும் அ . தி . மு . க . ஆமைக்கே சவால் விட்டு ஸ்லோவாக் போய்க் கொண்டிருக்கும் நிலையில் தி . மு . க . மட்டும் சில தோழமை கட்சிகளை சேர்த்து வைத்து போரடிக்கும் போதெல்லாம் போராட்டம் நடத்திக் கொண்டிருக்கிறது . இந்நிலையில் கொங்கு மண்டலத்தில் தி . மு . க . சரிந்து கிடக்கும் நிலையில் ‘தளபதி நீங்க கோவைக்கு போங்க . அங்கேயிருந்து கேரளா எல்லைக்குள்ளே போயி நின்னு கேரளத்தை ஆளும் பினராயி அரசுக்கு எதிரா முற்றுகையை நடத்திடலாம் . இது கொங்குல இருக்கிற பல லட்சம் மக்கள் , விவசாயிகள் மத்தியில நம்ம கட்சி மேலே பெரிய மரியாதை ஏற்படுத்தும் . இந்த ஐடியா பிடிக்கலேன்னா விடுங்க . நேரடியா திருவனந்தபுரம் போயி முதல்வர் பினராயி விஜயனை நேரில் சந்தித்து தமிழகத்தோட கண்டனத்தை கடுமையா தெரிவியுங்க . இதுவும் கொங்கு மண்டலத்துல நம்ம கட்சிக்கு பெரிய பூஸ்ட்டை கொடுக்கும் . ” என்று அவரது கட்சியின் முக்கிய நிர்வாகிகள் சிலர் தொடர்ந்து ஐடியா கொடுத்திருக்கின்றனர் . கொங்கு மண்டலத்தில் தி . மு . க . வின் வளர்ச்சிக்காக எதையும் செய்ய துடிக்கும் ஸ்டாலின் இந்த ஐடியாக்களை கண்டுகொள்ளாமல் புறந்தள்ளிவிட்டார் . தளபதி ஏன் இதை கண்டுக்க மாட்டேன்றார் ? என்று நிர்வாகிகள் தலை சொறிந்து வந்த நிலையில் . . . விரைவில் கருணாநிதிக்காக தி . மு . க . எடுக்க திட்டமிட்டிருக்கும் பெரும் பாராட்டு விழாவில் கலந்து கொள்ள அழைப்பு வைக்கப்பட இருக்கும் அண்டை மாநில முதல்வர்களில் கேரள முதல்வர் பினராயி விஜயனும் ஒருவராம் . ஆஹா இதுக்காகத்தான் பினராயியை போட்டு புரட்டியெடுக்க சுணங்கினாரோ தளபதி ? என்று தாவாங்கட்டையை தடவியபடி தங்களுக்குள் முணுமுணுத்திருக்கிறார்கள் அதே நிர்வாகிகள் . ஆனால் ‘அடேய் அப்ரசண்டிகளா ! எதிர்ப்பும் , நட்பும் அரசியல்ல மாறி மாறி வரும்யா . இந்த விழாவுக்காகதான் பினராயியை தளபதி எதிர்க்கலேன்னு சொல்றது லூசுத்தனமான சிந்தனை” என்று தளபதிக்கு வக்காலத்து வாங்கியிருக்கிறார் சீனியர் மோஸ்ட் நிர்வாகி ஒருவர் . ஆனாலும் இவர்கள் இன்னும் அதே ஃபீலிங்கிலேயே இருக்கிறார்களாம் . . . !


கடந்த சில மாதங்களாக பெட்ரோல் , டீசல் விலை வரலாறு காணாத வகையில் உயர்ந்துள்ளது . குறிப்பாக டீசல் விலை கடுமையாக உயர்ந்துள்ளது . இந்த நிலையில் டீசல் விலை உயர்வை காரணம் காட்டி லாரி சரக்கு வாடகை கட்டணத்தை உயர்த்துவது பற்றி தமிழ்நாடு லாரி சரக்கு புக்கிங் ஏஜெண்டுகள் சம்மேளனம் தீவிர ஆலோசனை மேற்கொண்டது . இதையடுத்து தமிழ்நாட்டில் லாரி சரக்கு கட்டணம் 25 சதவீதம் வரை அதிகரிக்கப்படும் என்றும் , இந்த கட்டண உயர்வு உடனடியாக அமலுக்கு வரும் என்றும் அறிவிக்கப்பட்டது . அதன்படி கட்டண உயர்வு நேற்று நள்ளிரவு முதல் அமலுக்கு வந்தது . மத்திய அரசு டீசல் விலையை கட்டுக்குள் கொண்டு வருவதற்கு எந்தவித நடவடிக்கையும் எடுக்கவில்லை . தினசரி டீசல் விலை உயர்வால் தங்களுடைய தொழில் நலிவடைந்து வருகிறது . எனவே வேறு வழியின்றி சரக்கு லாரிகளின் வாடகை கட்டணத்தை 22 முதல் 25 சதவீதம் வரை உயர்த்தி இருக்கிறோம் . இடம் , எடை , பொருட்கள் ஆகியவற்றை மையப்படுத்தி கட்டண உயர்வு இருக்கும் . சேலத்தில் இருந்து சென்னைக்கு ரூ . 8 ஆயிரத்து 500 வசூலிக்கப்பட்ட சரக்கு வாடகை கட்டணம் ரூ . 10 ஆயிரமா கவும் , சேலத்தில் இருந்து திருச்சி , கோவைக்கு ரூ . 6 ஆயிரமாக இருந்த கட்டணம் ரூ . 7 ஆயிரத்து 500 ஆகவும் உயர்த்தப்பட்டுள்ளது . வடமாநிலங்களுக்கு செல்லும் லாரி வாடகை கட்டணம் ரூ . 25 ஆயிரம் வரை அதிகரிக்கப்பட்டுள்ளது . டெல்லிக்கான கட்டணத்தை ரூ . 1 . 15 லட்சத்தில் இருந்து ரூ . 1 . 40 லட்சமாக உயர்த்தப்பட்டுள்ளது . இதுவரையில் ஒரு டன் மளிகை பொருட்களை எடுத்து செல்வதற்கு ரூ . 1 , 200 கட்டணமாகவும் , இரும்பு பொருட்களை எடுத்து செல்வதற்கு ரூ . 1 , 250 கட்டணமாகவும் வசூலிக்கப்பட்டு வந்தது . தற்போது 25 சதவீதம் கூடுதலாக கட்டணம் வசூலிக்கப்படுகிறது . டீசல் விலையை பழைய நிலைமைக்கு கொண்டு வரும்பட்சத்தில் , உயர்த்தப்பட்ட வாடகை கட்டணத்தை குறைக்க லாரி உரிமையாளர்கள் தயாராக இருப்பதாக தெரிவித்துள்ளனர் . ஏறகனவே பெட்ரோல் , டீசல் விலை உயர்வால் ஷேர் ஆட்டோ பயண கட்டணம் உயர்த்தப்பட்டது . மாநகர பஸ்களிலும் பயணிகள் மாதாந்திர பஸ் பாஸ் கட்டணம் அதிரடியாக விலை ஏற்றப்பட்டது . இந்த நிலையில் சரக்கு லாரி வாடகை கட்டணமும் அதிகரித்து இருக்கிறது . சரக்கு லாரிகள் கட்டண உயர்வால் , காய்கறிகள் , மளிகை பொருட்கள் உள்பட அத்தியாவசிய பொருட்களின் விலையும் கணிசமாக உயரும் அபாயம் ஏற்பட்டுள்ளது .


கடந்த சில நாட்களாகவே மோடி மற்றும் ஆர் . எஸ் . எஸ் . இடையே கடும் பனிப்போர் நிலவி வருகிறது . அதுவும் 5 மாநிலத் தேர்தலில் பாஜக பெரும் தோல்வியை சந்தித்தபிறகு வரும் நாடாளுமன்றத் தேர்தலில் மோடியை பிரதமர் வேட்பாளராக அறிவிக்க ஆர் . எஸ் . எஸ் . இயக்கம் தயக்கம் காட்டி வருகிறது . இது தற்போது நிதின் கட்கரி மூலம் வெடிக்கத் தொடங்கியுள்ளது . க்களும் , எம் . பி . க்களும் கட்டுப்படவில்லை என்றால் தலைவர் சரியில்லை என்றுதானே அர்த்தம் என கேள்வி எழுப்பியுள்ளார் . தொடர்ந்து பேசிய அவர் , சகிப்புத்தன்மை என்பது மிகப்பெரிய சொத்து என்று தெரிவித்த நிதின் கட்கரி , இந்தியா ஒரு தேசமல்ல , மக்களின் தொகுப்பு என்றும் , முன்னாள் பிரதமர் நேருவைத் தனக்குப் பிடிக்கும் என்றும் கூறினார் . அடுத்துப் பேசிய அவர் , விரச்சனைகளுக்கு தீர்வு கொடுக்க முடியாத ஒருவர் , குறைந்தபட்சம் பிரச்சினைகளை உருவாக்காமல் இருக்க வேண்டும் என மோடியையும் , அமிர்ஷ்வையும் தாக்கிப் பேசினார் . மேலும் , ஆட்சிகள் மாறிக்கொண்டிருந்தாலும் நாடு அப்படியேதான் இருக்கும் . இந்த நாடு எந்தவொரு கட்சிக்கோ அல்லது தனிநபருக்கோ சொந்தமானது அல்ல , 120 கோடி மக்களுக்குச் சொந்தமானது அமைச்சர் நிதின் கட்கரி கூறினார் . அண்மையில் நடந்து முடிந்த ஐந்து மாநில சட்டமன்றத் தேர்தலில் மூன்று மாநிலங்களில் பாஜக ஆட்சியை இழந்து படுதோல்வியைச் சந்தித்தது . கடந்த வாரம் , புனேவில் நடைபெற்ற நிகழ்ச்சி ஒன்றில் பேசிய நிதின் கட்கரி , தேர்தல்களில் தோல்வியடைந்தால் கட்சியின் தலைமைதான் அதற்குப் பொறுப்பேற்க வேண்டும் என்று கூறியிருந்ததாக ஊடகங்களில் செய்திகள் வெளியாகின . ஆனாலும் தனது கருத்து தவறாகச் சித்திரிக்கப்பட்டுள்ளது என்று கட்கரி சமாளித்தார் . இந்நிலையில் மோடி – அமித் ஆகிய இருவரையும் கடந்த சில நாட்களாவே டார்கெட் பண்ணி வரும் நிதின் கட்கரியை ஆர் . எஸ் . எஸ் கொம்பு சீவி விடுகிறதா ? என கூறப்படுகிறது .


வடகிழக்கு மாநிலமான திரிபுராவில் பாஜக ஆட்சியை பிடித்துள்ளது குறித்து , ஹெச் . ராஜா ஈசான்ய மூலையில் இருந்த குப்பைகள் அகற்றப்பட்டு நாட்டின் பூஜை அறை தெய்வீகம் பெற்றுள்ளது என்று குறிப்பிட்டுள்ளார் . தென்கிழக்கு மாநிலம் அக்னி மூலை என்றும் பெரியார் நெருப்பு உங்களை எரித்துவிடும் என்றும் நெட்டிசன் ஒருவர் கலாய்த்து டுவிட்டரில் பதிவிட்டுள்ளார் . திரிபுரா , நாகலாந்து மற்றும் மேகாலயா ஆகிய மூன்று மாநிலங்களிலும் நடந்த தேர்தலின் முடிவுகள் நேற்று வெளியாகின . திரிபுராவில் 25 ஆண்டு கால கம்யூனிஸ்ட் கட்சியை வீழ்த்தி பாஜக ஆட்சியைப் பிடித்துள்ளது . தற்போது , நாகலாந்து , மேகாலயா மாநிலங்களில் கூட்டணி கட்சிகளின் துணையுடன் ஆட்சி அமைக்க பாஜக முயன்று வருகிறது . வட கிழக்கு மாநிலங்களான திரிபுரா , நாகலாந்து , மேகாலயா மாநிலங்களில் பாஜகவுக்கு கிடைத்துள்ள வெற்றி குறித்து பாஜகவின் தேசிய செயலாளர் ஹெச் . ராஜா , ஈசான்ய மூலையில் இருந்த குப்பைகள் அகற்றப்பட்டு நாட்டின் பூஜை அறை தெய்வீகம் பெற்றுள்ளது என்று கூறியுள்ளார் . இது தொடர்பாக ஹெச் . ராஜா தனது டுவிட்டரில் , வடகிழக்கு என்பது ஈசான் மூலை . ஈசான்ய மூலையில் பூஜை அறை இருக்க வேண்டும் . இன்று இந்தியாவின் ஈசான்ய மூலையில் இருந்த குப்பைகள் அகற்றப்பட்டு , நாட்டின் பூஜை அறை தெய்வீகம் பெற்றுள்ளது . இனி இந்தியாவிற்கு என்றுமே வெற்றிதான் என்று பதிவிட்டுள்ளார் . ஹெச் . ராஜாவின் இந்த டுவிட்டர் பதிவுக்கு , நெட்டிசன் ஒருவர் , வடகிழக்கு மாநிலங்கள் ஈசான்ய மூலை தான் ! ஆனால் , தென்கிழக்கு மாநிலம் அக்னி மூலை ! பெரியார் நெருப்பு ! உங்களை எரிச்சிடும் . ஸ்கெளட் தேர்தலில் அசிங்கப்பட்டு , ஆர் . கே . நகர் தேர்தலில் நோட்டாவிடம் வீழ்ந்த கதையை இன்னும் மறக்கவில்லையா ? என்று கூறியுள்ளார் .


முபாதலா டென்னிஸ் போட்டியிலிருந்து காயம் காரணமாக விலகுவதாக உலகின் முன்னாள் முதல்நிலை வீரரான செர்பியாவின் நோவக் ஜோகோவிச் அறிவித்துள்ளார் . முபாதலா டென்னிஸ் போட்டியின் அரையிறுதி ஆட்டத்தில் ஸ்பெயினின் ராபர்டோ பெளதிஸ்டா அகுட்டுடன் அவர் மோதுவதாக இருந்தது . இந்த நிலையில் , ஆட்டத்துக்கு நான்கு மணி நேரம் முன்பு நோவக் ஜோகோவிச் இந்த முடிவை எடுத்துள்ளார் . இது தொடர்பாக அவர் கூறியது , " முழங்கையில் கண்டுள்ள காயத்தில் கடந்த சில நாள்களாக வலி இருந்து வருகிறது . பரிசோதனைகள் மேற்கொண்ட நிலையில் , போட்டியிலிருந்து விலகி சிகிச்சையை தொடருமாறு மருத்துவக் குழு அறிவுறுத்தியுள்ளது . எனவே , முபாதலா டென்னிஸ் போட்டியிலிருந்து விலகுகிறேன் . அடுத்த சீசனுக்கான போட்டித் திட்டங்கள் இதனால் பாதிக்கப்படலாம் எனத் தெரிகிறது . வரும் நாள்களில் அதுதொடர்பான அறிவிப்பை வெளியிடுவேன் " என்று ஜோகோவிச் கூறியுள்ளார் . இதையடுத்து , பெளதிஸ்டா அகுட்டுக்கு எதிரான அரையிறுதி ஆட்டத்தில் பிரிட்டனின் ஆன்டி முர்ரேவை களமிறக்க முடிவு செய்யப்பட்டது .


டி . டி . வி . தினகரன் ஆதரவாளர் புகழேந்திக்கு சேலம் நீதிமன்றம் நிபந்தனையுடன் கூடிய முன்ஜாமீன் வழங்கியுள்ளது . சேலத்தில் அரசுக்கு எதிராக துண்டு பிரசுரம் விநியோகித்தது உள்ளிட்ட விவகாரங்களால் , அன்னதானப்பட்டி போலீசார் தினகரன் மற்றும் புகழேந்தி மீது தேச துரோக வழக்கு பதிவு செய்தனர் . இந்த வழக்கில் இருவரும் கைது செய்யப்படலாம் என்று பரபரப்பாகக் கூறப்பட்டது . இதனிடையே தாங்கள் இருவரும் கைது செய்யப்படுவோம் என்ற அச்சத்தால் , போலீஸாரின் நடவடிக்கையை எதிர்த்து சென்னை உயர் நீதிமன்றத்தில் புகழேந்தி மனு தாக்கல் செய்தார் . இதனை விசாரித்த உயர் நீதிமன்றம் , இந்த வழக்கில் தினகரன் , புகழேந்தி ஆகியோர் மீது நடவடிக்கை எடுக்க தடை விதித்தது . மேலும் , போலீசார் பதிலளிக்கும் வரை , இந்த வழக்கிற்கு இடைக்கால தடை விதிக்க மறுத்துவிட்டது . இதைதொடர்ந்து முன் ஜாமின் கோரி சேலம் நீதிமன்றத்தில் புகழேந்தி மனுதாக்கல் செய்திருந்தார் . அதன்படி புகழேந்திக்கு சேலம் நீதிமன்றம் நிபந்தனையுடன் கூடிய முன்ஜாமீன் வழங்கியுள்ளது .


ஜெயலலிதா இருக்கும் வரை இரும்பு கோட்டையாக இருந்த அதிமுக , அவர் மறைவுக்கு பின்னர் , பிரித்தாளும் சூழ்ச்சியால் , இரு அணிகளாக பிரிந்து , தற்போது மூன்றாவது அணியும் முளைவிட்டு கொண்டிருக்கிறது . அதன் காரணமாக , திமுக தற்போது வலுவான நிலையில் உள்ளது . குறிப்பாக வட மாவட்டங்களில் மிகவும் வலுவாக உள்ளது . திமுக வலுவாக இருக்கும் வரையில் , வேறு எந்த கட்சியும் தமிழகத்தில் தலை காட்ட முடியாது என்பது டெல்லிக்கு நன்றாகவே தெரியும் . அதனால் , டெல்லி மேலிடம் கொம்பு சீவி விட்ட முக்கிய பிரமுகரின் , தனி கட்சி விரைவில் உதயமாக இருக்கிறது . அதற்கான கட்சி கொடி , சின்னம் ஆகியவையும் வடிவமைக்கப்பட்டு விட்டன . இந்நிலையில் , அரசியலில் அனுபவமும் , பணத்தை தண்ணீர் போல வாரி இறைப்பதற்கும் தயக்கம் காட்டாத சிலர் , புது கட்சியின் முக்கிய பொறுப்பில் இருந்தால் நல்லது என்று , புது கட்சியின் தலைமை விரும்ப , அதற்கு தேவையான ஏற்பாடுகளை செய்து கொடுக்க டெல்லி மேலிடம் முன் வந்தது . முதல் கட்டமாக , திமுக தலைமைக்கு மிகவும் நெருக்கமான கல்வி வள்ளல் ஒருவரை வளைத்த புது கட்சி தலைமை , அவருக்கு நெருக்கமான கிரிவல கல்வி வள்ளல் ஒருவரையும் தற்போது வளைத்து பிடித்துள்ளதாக தகவல் வெளியாகி உள்ளது . இது , திமுக தலைமைக்கு சற்று அதிர்ச்சியாக இருந்தாலும் , தமது தொண்டர்கள் யாரையும் , அவர்களால் வளைத்து பிடிக்க முடியாது என்று உறுதியாக நம்புகிறது . ஆனாலும் , இரண்டு கல்வி வள்ளல்களும் , தொண்டர்களை வளைக்க எந்த அளவுக்கு வேண்டுமானாலும் , பணத்தை வாரி இறைக்க தயங்க மாட்டார்கள் என்ற ஒரு அச்சமும் திமுக தலைமைக்கு உள்ளதாக கூறப்படுகிறது . விஜயகாந்த் , அரசியலுக்கு வரும்போது , பாமகவின் கோட்டையாக விளங்கிய விருத்தாசலத்தில் அவரை நிற்கவைத்து , பாமகவின் அதிருப்தியாளர்களை எல்லாம் ஓர் அணியில் திரட்டி , அவர் வெற்றி பெறுவதற்கு ரூட் போட்டு கொடுத்தவர் பண்ருட்டியார் . அந்த வழியில் , திமுக மற்றும் பாமகவில் உள்ள அதிருப்தியாளர்கள் அனைவரையும் ஒருங்கிணைத்து , பணம் மற்றும் முக்கிய பதவிகளை வழங்கி , புது கட்சியை வலுப்படுத்தும் முயற்சியில் , இரு கல்வி வள்ளல்களும் இறங்கி உள்ளதாக கூறப்படுகிறது . திமுக தலைவர் கருணாநிதி ஆக்டிவாக அரசியலில் இருந்தவரை , எந்த பிரச்சினையும் இல்லாமல் இருந்த முக்கிய புள்ளிகள் , தற்போது , அங்கு நிலவும் ரகசிய கோஷ்டி பூசலால் முக்கியத்துவம் இழந்த வருத்தத்தில் இருந்துள்ளனர் . இதை தமக்கு சாதகமாக பயன்படுத்திக் கொண்ட புதிய கட்சி தலைமை , அவர்களை தம் வழிக்கு கொண்டு வந்துள்ளது . மேலும் விழுப்புரத்தை சேர்ந்த , திமுக முக்கிய புள்ளி ஒருவருக்கும் , ரைடு பயத்தை காட்டி , புதிய கட்சிக்கு தாவ டெல்லி நெருக்கடி கொடுத்து வருவதாகவும் தகவல் . இவ்வாறு , திமுக மிகவும் வலுவாக இருக்கும் வட மாவட்ட திமுக முக்கிய புள்ளிகள் அனைவரும் ரைடு அச்சுறுத்தல் மூலமாக , புதிய கட்சிக்கு வரலாம் என்றே கூறப்படுகிறது . அதே சமயம் , வலுவான தொண்டர் பலத்தை கொண்டுள்ள திமுக , இதற்கு எப்படி பதிலடி கொடுக்க போகிறது ? என்பதுதான் , இன்னும் புரியாத புதிராக இருக்கிறது என்கின்றனர் அக்கட்சியின் தொண்டர்கள் .


சென்னை ஆர் . கே . நகரில் வெற்றி விலைக்கு வாங்கப்பட்டிருப்பதாகவும் , இதற்கு பொது மக்களும் உடந்தையாக இருந்தது வேதனை அளிப்பதாகவும் நடிகர் கமலஹாசன் தெரிவித்துள்ளார் . ஜெயலலிதா மறைவைத் தொடர்ந்து சென்னை ஆர் , கே , நகரில் கடந்த ஏப்ரல் மாதம் இடைத் தேர்தல் அறிவிக்கப்பட்டது . அப்போது வாக்காளர்களுக்கு பணப்பட்டுவாடா நடைபெற்றதாக எழுந்த புகாரை அடுத்து அங்கு தேர்தல் ரத்து செய்யப்பட்டது . இதையடுத்து கடந்த மாதம் 21 ஆம் தேதி அங்கு தோதல் நடத்தப்பட்டது . அப்போது ஆளும் கட்சியைச் சேர்ந்த வேட்பாளர் மதுசூதனனின் ஆதரவாளர்கள் ஓட்டுக்கு தலா 6000 ரூபாய் கொடுத்ததாக புகார் எழுந்ததது . இதே போல் சுயேட்சை வேட்பாளராக போட்டியிட்ட டி . டி . வி . தினகரன் 20 ரூபாய் டோக்கன் கொடுத்து ஓட்டுக்கு 10000 ரூபாய் கொடுத்ததாகவும் குற்றச்சாட்டு எழுந்தது . இறுதியில் சுயேட்சை வேட்பாளர் டி . டி . வி . தினகரன் 40000 வாக்குகள் வித்தியாசத்தில் வெற்றி பெற்றார் . டி . டிவி . தினகரனின் வெற்றி தேர்தல் ஆணையத்தின் தோல்வி என திமுக குற்றம்சாட்டியிருந்ததது இந்நிலையில் நடிகர் கமலஹாசன் வார இதழ் ஒன்றில் எழுதி வரும் தொடரில் டி . டி . வி . தினகரனை கடுமையாக விமர்சனர் செய்துள்ளார் . அதில் சென்னை ஆர் . கே . நகரில் வெற்றி விலைக்கு வாங்கப்பட்டிருப்பதாகவும் , இதற்கு பொது மக்களும் உடந்தையாக இருந்தது வேதனை அளிப்பதாகவும் தெரிவித்துள்ளார் .


இந்திய அணியின் முன்னாள் கேப்டன் மகேந்திர சிங் தோனியின் தரத்தை பிசிசிஐ குறைத்துள்ளது . இது தோனியின் ரசிகர்கள் மத்தியில் கடும் அதிர்ச்சியை ஏற்படுத்தியுள்ளது . இந்திய கேப்டன் விராட் கோலி , தோனி மற்றும் பயிற்சியாளர் ரவி சாஸ்திரி ஆகியோரின் கோரிக்கையை ஏற்று , வீரர்களின் ஊதிய உயர்வுக்கு பிசிசிஐ ஒப்புக்கொண்டது . அதன்படி , வீரர்களை தரம்பிரித்து அவர்களுக்கான ஊதிய உயர்வு குறித்து பிசிசிஐ நிர்வாகிகள் ஆலோசனை நடத்தினர் . அப்போதே தோனியின் தரம் குறைக்கப்படலாம் என தகவல் வெளியானது . இந்நிலையில் , புதிய ஊதிய ஒப்பந்த பட்டியலை பிசிசிஐ வெளியிட்டது . சீனியாரிட்டி , திறமை , அணியில் பங்களிப்பு ஆகியவற்றின் அடிப்படையில் ஏ + , ஏ , பி , சி என வீரர்கள் தரம்பிரிக்கப்படுவர் . ஏ + வீரர்களுக்கு 7 கோடி ரூபாயும் , ஏ கிரேடு வீரர்களுக்கு 5 கோடி ரூபாயும் , பி கிரேடு வீரர்களுக்கு 3 கோடியும் , சி கிரேடு வீரர்களுக்கு 1 கோடியும் ஊதியமாக வழங்கப்படும் . அந்தவகையில் ஏற்கனவே ஏ + கிரேடிலிருந்த முன்னாள் கேப்டன் தோனியை ஏ கிரேடுக்கு தள்ளப்பட்டுள்ளார் . தோனியின் தர குறைப்பு ரசிகர்களிடையே அதிர்ச்சியை ஏற்படுத்தியுள்ளது . அணியின் சீனியர் வீரரும் , மூன்றுவிதமான சர்வதேச கோப்பைகளையும் இந்திய அணிக்கு வென்று கொடுத்த கேப்டன் என்ற பெருமைக்கும் உரியவரான தோனி , 36 வயதை எட்டிவிட்ட போதிலும் தற்போதும் அணிக்கு பேட்டிங் மற்றும் கீப்பிங்கில் சிறப்பாக செயல்பட்டுவருகிறார் . அவரது தரம் ஏன் குறைக்கப்பட்டது என ரசிகர்கள் கொந்தளிக்கின்றனர் . ஏ + கிரேடில் , கோலி , ரோஹித் , புவனேஷ்வர் குமார் , பும்ரா ஆகிய வீரர்கள் உள்ளனர் .


மறைந்த முதல்வர் ஜெ மறைந்த முதல்வர் ஜெயலலிதா இருந்த போது அம்மா , அம்மா என அனைவராலும் அன்பாக அழைக்கப்பட்டது . அவரை தொடர்ந்து , அதிமுக பொதுச் செயலாளராக தற்போது பதவியில் உள்ள சசிகலாவை “ சின்னம்மா “ என பம்பி பம்பி அனைவராலும் அழைக்கப்பட்டு வந்தது . சின்னம்மா என்றழைத்த ஓபிஎஸ்ஃ முதல்வர் ஒ பி எஸ் அவர்களும் , கட்சி ரீதியாக அவருடன் இருக்கும் போது சின்னம்மா என்று தான் அழைத்து வந்தார் . ஆனால் தற்போது நடைபெற்று வரும் அசாதாரண அரசியல் சூழலால் , சின்னம்மா என்றழைத்த முதல்வர் ஒபிஎஸ் , முதன் முறையாக சசிகலா என அழைத்தார் இனி நோ சின்னம்மா . . . . பெரியம்மா இதிலிருந்து இனி வரும் நாட்களில் சின்னம்மா பெரியம்மா , சின்ன சின்னம்மா எனவெல்லம் அழைக்கப்படுவது இருக்காது என எதிர்பார்க்கலாம் . அதே வேளையில் , பாட்ஷா பட ரஜினி போன்று , அதிரடியாக செயல்பட்டு வருகிறார் ஒபிஎஸ் . இதனை தொடர்ந்து அனைவரின் உள்ளத்திலும் தற்போது ஹீரோவாகத்தான் உள்ளார் ஒபிஎஸ்


ஒருநாள் அணிக்கு ரெய்னாவை காட்டிலும் தினேஷ் கார்த்திக்கே தனது தேர்வு என முன்னாள் வீரர் கவுதம் காம்பீர் தெரிவித்துள்ளார் . இங்கிலாந்திற்கு சுற்றுப்பயணம் மேற்கொண்டுள்ள இந்திய அணி , 3 போட்டிகள் கொண்ட டி20 தொடரை 2 - 1 என வென்றது . இதையடுத்து மூன்று போட்டிகள் கொண்ட ஒருநாள் தொடரின் முதல் போட்டியில் இங்கிலாந்து அணியை 8 விக்கெட்டுகள் வித்தியாசத்தில் வீழ்த்தி இந்திய அணி வெற்றி பெற்றது . இந்த தொடருக்கான இந்திய அணியில் இடம்பெற்றிருந்த அம்பாதி ராயுடு , யோ யோ டெஸ்டில் தோல்வி அடைந்ததால் , அவர் நீக்கப்பட்டு அவருக்கு பதிலாக சுரேஷ் ரெய்னா சேர்க்கப்பட்டுள்ளார் . அதேபோல் இலங்கையில் நடந்த நிதாஹஸ் டிராபி இறுதி போட்டி மற்றும் ஐபிஎல் தொடர் ஆகியவற்றில் சிறப்பாக ஆடி தனது திறமையை மீண்டுமொரு நிரூபித்த தினேஷ் கார்த்திக்கும் இந்திய அணியில் இடம்பிடித்தார் . அணியில் இடம்பிடித்திருந்தாலும் தினேஷ் கார்த்திற்கு ஆடுவதற்கு வாய்ப்பளிக்கப்படவில்லை . ஒருநாள் அணியில் மிடில் ஆர்டரில் ராகுல் , ரெய்னா , தோனி , ஹர்திக் பாண்டியா ஆகியோர் உள்ளனர் . ரெய்னாவைவிட தினேஷ் கார்த்திக்கே அந்த இடத்திற்கு சரியாக இருப்பார் எனவும் தினேஷ் கார்த்திக்கின் ஃபார்மை இந்திய அணி பயன்படுத்திக்கொள்ள வேண்டிய தருணம் இது எனவும் சேவாக் தெரிவித்திருந்தார் . இந்நிலையில் , அதே கருத்தை கவுதம் காம்பீரும் தெரிவித்துள்ளார் . ஒருநாள் போட்டிக்கு ரெய்னாவைக் காட்டிலும் தினேஷ் கார்த்திக்தான் என்னுடைய தேர்வு . சுழல் பந்து , வேகப்பந்து என இரண்டு விதமான பந்துவீச்சுகளையும் திறம்பட கையாளக்கூடியவர் தினேஷ் கார்த்திக் . அதனால் அவர்தான் ரெய்னாவை சரியான தேர்வு என கவுதம் காம்பீர் தெரிவித்துள்ளார் . சேவாக் , காம்பீர் என தினேஷ் கார்த்திக்கிற்கு ஆதரவு பெருகிவருகிறது .


ஓவியாவிற்கு பிக் பாஸ் நிகழ்ச்சியில் அதிக ரசிகர்கள் இருப்பது அனைவரும் அறிந்த விஷயம் தான் . இவருக்கு ரசிகர்கள் மத்தியில் இருக்கும் வரவேற்பை கண்டு பல இயக்குனர்களும் தயாரிப்பாளர்களும் முன்னணி கதாநாயகர்கள் படத்தில் இவரை புக் செய்ய போட்டி போட்டுக்கொண்டிருக்கின்றனர் . இந்நிலையில் தற்போது ஓவியா தனக்கு எப்படி பட்ட கணவர் அமையவேண்டும் என எதிர்பாத்தேன் என்பதை கண்கள் கலங்கியவாறு ஆரவிடம் தெரிவித்துள்ளார் . அவர் கூறுகையில் . . . நான் நினைத்தது ஒரு ஆண் துணிச்சலாக இருக்கணும் உண்மையை பேசணும் , யாரையும் விட்டுக்கொடுக்க கூடாது என்றும் கூறினார் . மேலும் முதலில் உன்னுடைய விஷயத்தில் நீ யாரையும் புண் படுத்த மாட்ட நடுநிலையாக இருப்ப என்றும் நினைத்தேன் . ஒரு கட்டத்துல நான் தனிமையை உணர்தேன் , என்கூட ஒருத்தர் இருக்கணும் என்று தோணுச்சு . ஒரு நிலையில யாரும் வேண்டாம் என்று கூட தோணிடுச்சு . ஆனா நேற்று உனக்கு நிறைய துணிச்சல் இருக்கிறது என்று உணர்தேன் . நீ யாரையும் புண்படுத்த வேண்டாம் என்பதற்காக எல்லவரையும் கட்டுபடுத்தி வச்சிருக்குறத புரிஞ்சிக்கிட்டேன் என்று பேசியதும் , ஆரவ் பேசும் போது உனக்கு ஒன்று தெரியுமா . . ? கடைசியில் நான் என் வாழ்க்கையில் ஒரு ஆணை கண்டுபிடிச்சிட்டேன் . அதற்கு ஆரவ் எதுவும் இப்போதைக்கு சொல்லாதே என ஓவியா வாயை அடைத்து விட்டார் . இதில் இருந்து சில நாட்களாக ஆரவ் ஓவியாவை சும்மா காதலிப்பதாக கிசுகிசுக்கப்பட்டது உண்மையாகிவிட்டதாக தெரிகிறது . என்ன நடக்கிறது என்று பொறுத்திருந்து பாப்போம்


சிம்பு ராணா நடிப்பில் வெற்றிமாறன் இயக்கவிருந்த ‘வட சென்னை’ கிடப்பில் போடப்பட்டதால் தனது முதல் இரண்டு படங்களின் நாயகன் தனுஷை வைத்து வடசென்னையை தொடங்கினார் . கதை களமும் , காட்சிகளும் , கதாபாத்திரங்களும் அதிகமாக இருப்பதால் 3 பாகங்களாக உருவாகவுள்ளார் இயக்குனர் , வடசென்னையில் இருக்கும் ஒரு தாதாவின் 30 வருட வாழ்க்கையைச் சொல்லும் விதமாக உருவாகிறது . இதில் தனுஷ் , சமுத்திரக்கனி உள்ளிட்டோர் நடித்து வருகின்றனர் . ‘வட சென்னை’ படத்தில் ஒரு முக்கிய வேடத்தில் விஜய் சேதுபதி நடிக்கவிருப்பதாக செய்திகள் வெளியாயின . அவரும் அதை உறுதிப்படுத்தினார் . ஆனால் படப்பிடிப்பு தேதிகள் தனக்கு ஒத்து வராததால் விஜய் சேதுபதி விலகினார் . தற்போது அந்தக் கதாபாத்திரத்தில் , நடிகரும் இயக்குநருமான அமீர் நடிக்கவிருப்பதாக தெரிவிக்கப்பட்டுள்ளது . " அது ஒரு தீவிரமான கதாபாத்திரம் . மற்ற நடிகர்கள் மனதில் இருந்தாலும் அமீர் அதை சரியாகச் செய்வார் என வெற்றிமாறன் நினைத்தார் . அமீர் அடுத்த கட்ட படப்பிடிப்புல் இணைந்து கொள்வார் " என படக்குழுவைச் சேர்ந்த ஒருவர் குறிப்பிட்டுள்ளார் . தனுஷ் - வெற்றிமாறன் இணையும் ஐந்தாவது படம் ‘வட சென்னை’ . ‘பொல்லாதவன்’ , ‘ஆடுகளம்’ உள்ளிட்ட படங்களோடு , ‘காக்கா முட்டை’ , ‘விசாரணை’ ஆகிய இரண்டு படங்களை இருவரும் சேர்ந்து தயாரித்துள்ளனர் .


ஹிட்மேன் ரோஹித் சர்மா ஒருநாள் கிரிக்கெட்டில் அதிகபட்ச ஸ்கோரான 264 ரன்களை குவித்த தினம் இன்று . ஒருநாள் கிரிக்கெட்டில் மூன்று இரட்டை சதங்களை விளாசிய ஒரே வீரர் ரோஹித் சர்மா தான் . ஆஸ்திரேலியாவுக்கு எதிராக 209 ரன்கள் , இலங்கைக்கு எதிராக 264 ரன்கள் மற்றும் இலங்கைக்கு எதிராக கடந்த ஆண்டு அடித்த 208 ரன்கள் என்ற மூன்று முறை இரட்டை சதங்களை விளாசியுள்ளார் . ஒருநாள் கிரிக்கெட்டில் மூன்று இரட்டை சதங்கள் , டி20யில் நான்கு சதங்கள் என பிரத்யேக சாதனைகளை தன்னகத்தே கொண்ட ரோஹித் சர்மா , இலங்கையை அடித்து துவம்சம் செய்து 264 ரன்களை குவித்து மிரட்டிய தினம் இன்று . 2014ம் ஆண்டு இதே நாளில் கொல்கத்தா ஈடன் கார்டனில் நடந்த போட்டியில் இலங்கையின் பந்துவீச்சை அடித்து நொறுக்கி 264 ரன்களை குவித்து இன்னிங்ஸின் கடைசி பந்தில் ஆட்டமிழந்தார் . ரோஹித்தின் இன்னிங்ஸ் ரசிகர்களுக்கு மட்டுமல்லாமல் சக வீரர்களுக்கு செம எண்டெர்டெயின்மெண்டாக அமைந்தது . இன்றுடன் ரோஹித் சர்மா அந்த மெகா இன்னிங்ஸை ஆடி நான்காண்டுகள் நிறைவடைகிறது . அதன் நினைவாக உங்களுக்காக அந்த வீடியோஃ


எம்சிசி மற்றும் முருகப்பா தங்கக் கோப்பை வலைகோல் பந்தாட்டப் போட்டியின் ஐந்தாவது நாளில் பெங்களூரு , இந்தியன் இரயில்வே அணிகள் வெற்றிப் பெற்றன . எம்சிசி மற்றும் முருகப்பா தங்கக் கோப்பை வலைகோல் பந்தாட்டப் போட்டி சென்னை எழும்பூரில் உள்ள மேயர் இராதாகிருஷ்ணன் மைதானத்தில் நடைபெற்று வருகிறது . இதில் ஐந்தாவது நாளான நேற்று நடைபெற்ற முதல் ஆட்டத்தில் ஹாக்கி பெங்களூரு அணியும் , பஞ்சாப் மற்றும் சிந்து வங்கி அணியும் மோதின . இந்த ஆட்டத்தில் பெங்களூரு அணி தரப்பில் ரகுநாத் , சந்தீப் கே . சிங் , ராஜ்குமார் பால் ஆகியோர் தலா ஒரு கோல் அடித்தனர் . இதில் , 3 - 0 என்ற கோல் கணக்கில் பஞ்சாப் மற்றும் சிந்து வங்கி அணியைத் தோற்கடித்தது ஹாக்கி பெங்களூரு அணி . பின்னர் நடைபெற்ற இரண்டாவது ஆட்டத்தில் இந்தியன் இரயில்வே அணியும் , தமிழ்நாடு ஹாக்கி யூனிட் அணியும் மோதின . இரயில்வே அணி தரப்பில் ராஜூ பால் இரு கோல்களையும் , கரண் பால் சிங் , பிரதீப் சிங் ஆகியோர் தலா ஒரு கோலையும் அடித்தனர் . இதில் , 4 - 0 என்ற கோல் கணக்கில் தமிழ்நாடு ஹாக்கி யூனிட் அணியைத் தோற்கடித்தது . இரயில்வே அணி .


காவிரி விவகாரம் தொடர்பாக ஆலோசிக்க தமிழ்நாடு , கர்நாடகா , கேரளா மற்றும் புதுச்சேரி ஆகிய 4 மாநில அரசுகளுக்கு மத்திய அரசு அழைப்பு விடுத்துள்ளது . காவிரி மேலாண்மை வாரியத்தை 6 வார காலத்திற்குள் அமைக்க வேண்டும் என உச்சநீதிமன்றம் , இறுதி தீர்ப்பில் தெரிவித்தது . ஆனால் தீர்ப்பு வந்து 2 வாரங்களுக்கு மேல் ஆகிவிட்ட நிலையில் , மத்திய அரசு எந்தவிதமான நடவடிக்கையும் எடுக்காததால் , தமிழக விவசாயிகளும் அரசும் அரசியல் கட்சியினரும் அதிர்ச்சியில் இருந்தனர் . தமிழகம் வந்த பிரதமர் மோடியிடம் மேடையில் வைத்தே முதல்வர் பழனிசாமி கோரிக்கை வைக்க , அதற்கு பிரதமர் பதிலளிக்கவில்லை . அதேபோல் , தமிழகம் வந்த மத்திய அமைச்சர் நிதின் கட்கரியும் நம்பிக்கையான வார்த்தைகளை கூறவில்லை . அது தமிழக அரசு மற்றும் அரசியல் கட்சியினரிடையே கடும் அதிருப்தியை ஏற்படுத்தியது . இதற்கிடையே இதுதொடர்பாக கோரிக்கை வைக்க தமிழக முதல்வர் தலைமையில் அனைத்து கட்சி பிரதிநிதிகள் அடங்கிய குழு , பிரதமரை சந்திக்க நேரம் கேட்கப்பட்டது . ஆனால் பிரதமர் நேரம் ஒதுக்காததால் , அதுவும் பெரிய பேசுபொருளானது . இந்நிலையில் , இன்று நாடாளுமன்றத்தில் இரண்டாவது பட்ஜெட் கூட்டத்தொடர் கூடியபோது , மக்களவை மற்றும் மாநிலங்களவையில் தமிழக எம்பிக்கள் , காவிரி மேலாண்மை வாரியம் அமைக்க வலியுறுத்தி அமளியில் ஈடுபட்டதால் , இரு அவைகளும் முடங்கியதோடு , நாள் முழுதும் ஒத்திவைக்கப்பட்டது . இந்நிலையில் , காவிரி விவகாரம் தொடர்பாக விவாதிக்க தமிழகம் , கர்நாடகா , கேரளா , புதுச்சேரி ஆகிய 4 மாநில அரசுகளுக்கும் மத்திய அரசு அழைப்பு விடுத்துள்ளது . வரும் 9ம் தேதி இந்த ஆலோசனை நடத்தப்பட உள்ளது . மத்திய அரசின் இந்த அழைப்பின்மூலம் , காவிரி மேலாண்மை வாரியம் அமைப்பதற்கான நடவடிக்கைகளை மத்திய அரசு தொடங்கிவிட்டதாக பார்க்கப்படுகிறது . ஆனால் , 6 வாரத்திற்குள் காவிரி மேலாண்மை வாரியம் அமைக்கப்படுகிறதா என்பதை பொறுத்திருந்துதான் பார்க்கவேண்டும் .


நடனத்தின் மீது ஏற்பட்ட காதல் காரணமாக , ஒரு கிராமத்தில் இருந்து சென்னைக்கு வந்து நடன இயக்குனர் ' கலா ' மாஸ்டர் நடத்திய ' மானாட மயிலாட ' நிகழ்ச்சியில் கலந்துகொண்டு பிரபலமானவர் ஆனந்தி . இதைத் தொடர்ந்து ஒரு சில சின்னத்திரை சீரியல்களிலும் , நடனப் போட்டிகளிலும் பங்கேற்று பிரபலமானார் . இவருடைய நடனத்தைப் பார்த்து தார தப்பட்டை படத்தில் நடிக்க வாய்ப்பு கொடுத்தார் இயக்குனர் பாலா . இதற்கு முன் ஒரு சில படங்களில் இவர் சிறு கதாபாத்திரத்தில் நடித்திருந்தாலும் அதில் அவரது திறமை வெளிப்படவில்லை . இந்தப் படத்தில் இவர் நடித்தது இவருக்கு ஒரு அடையாளத்தை தேடிக் கொடுத்தது . இந்நிலையில் கடந்த ஆண்டு இவருக்கும் அஜய்க்கும் திருமணம் நடந்தது . திருமணத்திற்குப் பின் இவர் திரைப்படங்களில் நடிக்காமல் ஒதுங்கினார் . தற்போது அஜய் - ஆனந்திக்கு ஆண் குழந்தை பிறந்துள்ளது . இந்தத் தகவலை அஜய் தன்னுடைய டுவிட்டரில் ஷேர் செய்துள்ளார் . . . இதற்கு பலர் தங்களுடைய வாழ்த்துக்களை ஆனந்திக்கு தெரிவித்து வருகின்றனர்


பிக் பாஸ் நிகழ்ச்சியில் ஒவ்வொரு வாரமும் லக்சூரி பட்ஜெட் டாஸ்க் ஒன்றை உருவாக்கி அதனை நடைமுறை படுத்த சொல்கிறார்கள் . அந்த டாஸ்க்கை போட்டியாளர்கள் வியாழக்கிழமை வரை பின்பற்ற வேண்டும் என்பது விதி . இதனை மீறினால் இவர்களுக்கு கொடுக்கப்படும் பொருட்கள் கொடுக்கப்படாது . கடந்த வாரம் இவர்களுக்கு கொடுக்கப்பட்ட டாஸ்க் வைரம் திருடு போகாமல் பார்த்துக்கொள்வது . டாஸ்க் முடிவதற்கு முன்பே சக்தி திருடியதை ஒற்றுக்கொண்டதால் இவர்களுக்கு கொடுக்க இருந்த பொருட்கள் கிடைக்கவில்லை . இதனை தொடர்ந்து இந்த வாரத்தின் டாஸ்க் தற்போது கொடுக்கப்பட்டுள்ளது அது என்னவென்றால் . . . பாத்ரூம் , கிச்சன் , மற்றும் பெட்ரூம் ஆகிய இடங்களுக்கு போக வேண்டும் என்றால் விடாமல் சைக்கிள் மிதித்துக்கொண்டே இருக்கவேண்டும் . பாத்ரூம் செல்லும்போது சைக்கிள் மிதிப்பதை நிறுத்திவிட்டால் தண்ணீர் வராது , பாத்ரூம் கதவுகள் திறக்காது . கிச்சன் மிதிவண்டியை மிதிக்காவிட்டால் கிச்சனில் சமையல் செய்வதற்கு காஸ் தடைபடும் சமைப்பதற்கு தண்ணீர் வராது . அதே போல பெட் ரூமில் சைக்கிள் மிதித்தால் தான் உள்ளே செல்ல முடியும் . இதனை போட்டியாளர்கள் வரும் வியாழ கிழமை வரை பின்பற்ற வேண்டும் . இப்படி ஒரு டாஸ்க் வைத்துள்ளது அனைத்து போட்டியாளர்களையும் மிகவும் சிரமத்திற்கு ஆளாகியுள்ளது .


சூர்யா , கீர்த்தி சுரேஷ் நடிக்கும் படம் ‘தானா சேர்ந்த கூட்டம்’ . நடிகை நயன்தாராவின் காதலனும் இயக்குனருமான விக்னேஷ் சிவன் இயக்குகிறார் . இப்படத்தின் புரமோஷன் நிகழ்ச்சியில் சூர்யா , கீர்த்தி , ரம்யாகிருஷ்ணன் உள்ளிட்டவர்கள் பங்கேற்றனர் . கீர்த்தி சுரேஷை பேச அழைத்தபோது மேடைக்கு வந்த அவர் , ’சூர்யாவுடன் நடிக்கும் ஆசை இப்படத்தில் நிறைவேறியது . பிரதர் விக்னேஷ் சிவன் படத்தை கலகலப்பாக இயக்கி உள்ளார் . பிரதர் விக்னேஷ் சிவன் படப்பிடிப்பில் அனைவரையும் நல்லமுறையில் நடத்தினார்’ என விக்னேஷ் சிவனை பிரதர் , பிரதர் என அழுத்தம் கொடுத்து பேசினார் . அவரது பேச்சில் ஒரு நடுக்கம் தெரிந்தது . பிறகு பேச வந்த விக்னேஷ் சிவன் , ’இங்கு பேசிய கீர்த்தி சுரேஷ் என்னை பிரதர் பிரதர் என்று அழுத்தம் கொடுத்து பேசினார் . அவர் எதற்கு அப்படி கூறுகிறார் என்று எனக்கு தெரியவில்லை . எதற்காக பயப்படுகிறார் என்றும் தெரியவில்லை . கீர்த்தி , நீங்கள் பயப்பட வேண்டாம் . நீங்கள் எனக்கு சிஸ்டர்தான் . நீங்கள் பாதுகாப்பான இடத்தில்தான் இருக்கிறீர்கள் சிஸ்டர்’ என பேசினார் விக்னேஷ் சிவன் . விக்னேஷின் இந்த பேச்சை கேட்டு அரங்கமே சிரிப்பலையில் குலுங்கியது . கீர்த்தி விக்னேஷை அண்ணா அண்ணா என அழைத்ததற்கு பின்னர் மிக பெரிய ரகசியம் ஒளிந்து இருக்கிறதாம் , தானாஸ் எற்ந்த கூட்டம் படப்பிடிப்பில் இயக்குனர் விக்னேஷ் சிவன் கொஞ்சம் கீர்த்தியிடம் வழிந்தாராம் . இதை தெரிந்த நயன்தாரா ஏற்கனவே இரண்டு காதல் தோல்வி மீண்டும் ஒரு ஓர் தோல்வியா ? என கீர்த்தி சுரேஷ்யை மிரட்டியதாகவும் இதனால் தான் கீர்த்தி சுரேஷ் இப்படி மேடை பேசினார் என்றும் கூறப்படுகிறது .


ரூ . 9 ஆயிரம் கோடி கடன் பெற்று லண்டனில் தலைமறைவாக இருக்கும் தொழிலதிபர் விஜய் மல்லையா கடந்த சில நாட்களுக்குமுன் ஸ்காட்லாந்து யார்டு போலீசாரால் கைது செய்யப்பட்டார் . சில மணிநேரங்களில் நீதிமன்றத்தில் ஜாமீன் பெற்று விடுதலையானார் . அவரை இந்தியா கொண்டு வர அதிகாரிகள் முயற்சித்து வரும் நிலையில் , அதற்கு 6 முதல் 12 மாதங்கள் வரை ஆகும் என சி . பி . ஐ . அதிகாரிகள் தெரிவிக்கின்றனர் . தொழிலதிபர் விஜய் மல்லையா தனது கிங்பிஷர் ஏர்லைன்ஸ் நிறுவனத்துக்காக பல்வேறு வங்கிகளில் ரூ . 9 ஆயிரம் கோடி கடன் பெற்று இருந்தார் . இந்த கடனை திருப்பிச் செலுத்தக்கோரி ஸ்டேட் வங்கிகள் கூட்டமைப்பு சார்பில் நீதிமன்றத்தில் வழக்கு தொடரப்பட்டது . ஆனால் , கடனை திருப்பிச் செலுத்தாமல் விஜய் மல்லையா லண்டனுக்கு கடந்த 2016ம் ஆண்டு மார்ச் 2 - ந்தேதி தப்பி ஓடினார் . அங்கிருந்த படியே தனது மாநிலங்கள் அவை எம் . பி . பதவியையும் ராஜினாமா செய்தார் . வங்கிகள் சார்பில் தொடரப்பட்ட பல்வேறு வழக்குகளில் விஜய்மல்லயாவுக்கு ஜாமீனில் வரமுடியாத பிடிவாரண்ட் நீதிமன்றங்களால் பிறப்பிக்கப்பட்டது . நீதிமன்றத்தால் தேடப்படும் குற்றவாளியாகவும் அறிவிக்கப்பட்டார் . அவரின் பாஸ்போர்ட்டையும் நீதிமன்றம் முடக்கி , நாடு கடத்த உத்தரவிட்டது . இந்நிலையில் , இந்தியா - இங்கிலாந்து பேச்சு வார்த்தையின் முன்னேற்றமாக , கடந்த சில நாட்களுக்கு முன் , ஸ்காட்லாந்து யார்டு போலீசார் லண்டனில் விஜய் மல்லையாவை கைது செய்தனர் . ஆனால் , அடுத்த 3 மணிநேரத்தில் வெஸ்ட் மினிஸ்டர்ஸ் நீதிமன்றத்தில் ஜாமீன் பெற்று விடுதலையானார் இந்நிலையில் , விஜய் மல்லையா இந்தியா அழைத்து வரப்படுவதில் ஏதேனும் சிக்கல் இருக்குமா என்பது குறித்து சி . பி . ஐ . அதிகாரி ஒருவர் கூறுகையில் , “ மல்லையாவை கைது செய்த சில மணிநேரங்களில் ஜாமீன் பெற்றதுகுறித்து நாங்கள் கவலைப்படவில்லை . இந்தியாவுக்கு மல்லையாவை கொண்டுவரும் நடவடிக்கையில் , குறிப்பிடதகுந்த முன்னேற்றமாகவே மல்லையா கைதை பார்க்கிறோம் . ஆனால் , அதற்கு இன்னும் நீண்டகாலம் இருக்கிறது . மிகவும் எளிதாக விஜய் மல்லையாவை இந்தியா கொண்டு வந்துவிட முடியாது . ஏறக்குறைய உள்ளூர் நீதிமன்றத்தில் 12 முறை விசாரணையை சந்தித்த பின்பு தான் அது சாத்தியமாகும் . சில நேரங்களில் அது உயர்நீதிமன்றம் , உச்சநீதிமன்றம் வரை கூட செல்லும்” எனத் தெரிவித்தார் . செய்தித்தொடர்பாளர் ஆர் . கே . கவுர் கூறுகையில் , “ மல்லையாவை இந்தியாவுக்கு அழைத்து வரும் விவகாரத்தில் நாங்கள் லண்டன் செல்லவேண்டியது இருக்குமா ? அல்லது இந்தியாவில் இருந்தபடியே வழக்கை நடத்துவோமா ? என்பதுஇன்னும் முடிவு செய்யவில்லை . இந்த விசயத்தில் சி . பி . ஐ . , அமலாக்கப்பிரிவு என இரு அமைப்புகளும் ஒன்றாக இணைந்து செயல்பட்டு வருகின்றன . மல்லையாவை இந்தியாவுக்கு கொண்டு வருவது தொடர்பான வழக்கின் விசாரணை மே 17 - ந்தேதி தொடங்குகிறது . இந்த விசாரணை தொடங்குவதற்கு 5 நாட்களுக்கு முன்பே சிறப்பு குழு என்று லண்டன் செல்லும் என எதிர்பார்க்கிறோம் . மல்லையாவி் கடன் மோசடி வழக்கு குறித்து நன்கு அறிந்த மும்பை மண்டலம் , டெல்லி மண்டலத்தைச் சேர்ந்த அமலாக்கப்பிரிவு அதிகாரிகள் அந்த குழுவில் இடம் பெறுவார்கள் . எப்படியும் இந்தியாவுக்கு விஜய் மல்லையாவை கொண்டு வர 6 முதல் 12 மாதங்கள் வரை ஆகும்” எனத் தெரிவித்தார் .


மெல்போர்ன் டெஸ்டில் சதமடித்த ஆஸ்திரேலிய கேப்டன் ஸ்டீவன் ஸ்மித் , இந்த ஆண்டில் டெஸ்ட் போட்டியில் 1000 ஓட்டங்கள் குவித்தவர் என்ற பெருமையையும் பெற்றார் . இவர் , 2014,2015 ஆகிய ஆண்டுகளிலும் 1,000 ஓட்டங்களுக்கு மேல் குவித்துள்ளார் . பாகிஸ்தானுக்கு எதிரான 2 - ஆவது டெஸ்ட் கிரிக்கெட் போட்டியின் 4 - ஆவது நாள் ஆட்டநேர முடிவில் ஆஸ்திரேலியா தனது முதல் இன்னிங்ஸில் 113.5 ஓவர்களில் 6 விக்கெட் 465 ஓட்டங்கள் குவித்துள்ளது . இதன்மூலம் ஆஸ்திரேலிய அணி முதல் இன்னிங்ஸில் 22 ஓட்டங்கள் முன்னிலை பெற்றுள்ளது . அந்த அணியின் கேப்டன் ஸ்டீவன் ஸ்மித் 100 ஓட்டங்கள் குவித்து களத்தில் உள்ளார் . அதேநேரத்தில் இன்னும் ஒரு நாள் மட்டுமே மீதமுள்ளதால் இந்தப் போட்டி டிராவில் முடிவது ஏறக்குறைய உறுதியாகியுள்ளது . ஆஸ்திரேலியாவின் மெல்போர்ன் நகரில் நடைபெற்று வரும் இந்தப் போட்டியில் முதலில் பேட் செய்த பாகிஸ்தான் தனது முதல் இன்னிங்ஸில் 126.3 ஓவர்களில் 9 விக்கெட் இழப்புக்கு 443 ஓட்டங்கள் குவித்து டிக்ளேர் செய்தது . அந்த அணியில் அசார் அலி ஆட்டமிழக்காமல் 205 ஓட்டங்கள் குவித்தார் . ஆஸ்திரேலியத் தரப்பில் ஹேஸில்வுட் , ஜாக்சன் பேர்ட் ஆகியோர் தலா 2 விக்கெட்டுகளை சாய்த்தனர் . பின்னர் முதல் இன்னிங்ஸை ஆடிய ஆஸ்திரேலிய அணியில் வார்னர் சதமடிக்க , 3 - ஆவது நாள் ஆட்டநேர முடிவில் 58 ஓவர்களில் 2 விக்கெட் இழப்புக்கு 278 ஓட்டங்கள் எடுத்திருந்தது . உஸ்மான் கவாஜா 95 , ஸ்மித் 10 ஓட்டங்களுடன் களத்தில் இருந்தனர் . 4 - ஆவது நாளான வியாழக்கிழமை தொடர்ந்து ஆடிய ஆஸ்திரேலிய அணியில் கவாஜா 3 ஓட்டங்களில் சதத்தை தவறவிட்டார் . அவர் 165 பந்துகளில் 13 பவுண்டரிகளுடன் 97 ஓட்டங்கள் எடுத்து ரியாஸ் பந்துவீச்சில் ஆட்டமிழந்தார் . இதையடுத்து ஸ்மித்துடன் இணைந்தார் ஹேண்ட்ஸ்காம்ப் . இந்த ஜோடி 4 - ஆவது விக்கெட்டுக்கு 92 ஓட்டங்கள் சேர்த்தது . ஹேண்ட்ஸ்காம்ப் 90 பந்துகளில் 8 பவுண்டரிகளுடன் 54 ஓட்டங்கள் சேர்த்து வெளியேற , மேடின்சன் களம்புகுந்தார் . இதன்பிறகு ஸ்மித் 96 பந்துகளில் அரை சதம் கண்டார் . இதனால் ஆஸ்திரேலியா 94 - ஆவது ஓவரில் 400 ஓட்டங்களை எட்டியது . மேடின்சன் 22 ஓட்டங்கள் சேர்த்த நிலையில் யாசிர் ஷா பந்துவீச்சில் போல்டு ஆனார் . இதையடுத்து வந்த மேத்யூ வேட் 9 ஓட்டங்களில் நடையைக் கட்ட , மிட்செல் ஸ்டார்க் களம்புகுந்தார் . இதனிடையே வேகமாக ஓட்டங்கள் சேர்த்த ஸ்மித் 168 பந்துகளில் சதத்தை எட்டினார் . இது டெஸ்ட் போட்டியில் அவர் அடித்த 17 - ஆவது சதமாகும் . ஆஸ்திரேலியா 113.5 ஓவர்களில் 6 விக்கெட் இழப்புக்கு 465 ஓட்டங்கள் எடுத்திருந்தபோது மழை குறுக்கிடவே , 4 - ஆவது நாள் ஆட்டம் முடித்துக் கொள்ளப்பட்டது . ஸ்மித் 100 , மிட்செல் ஸ்டார்க் 7 ஓட்டங்களுடன் களத்தில் உள்ளனர் . பாகிஸ்தான் தரப்பில் சோஹைல் கான் , யாசிர் ஷா , வஹாப் ரியாஸ் ஆகியோர் தலா 2 விக்கெட் வீழ்த்தியுள்ளனர் . மெல்போர்ன் டெஸ்டில் சதமடித்த ஆஸ்திரேலிய கேப்டன் ஸ்டீவன் ஸ்மித் , இந்த ஆண்டில் டெஸ்ட் போட்டியில் 1000 ஓட்டங்கள் குவித்தவர் என்ற பெருமையையும் பெற்றார் . இவர் , 2014,2015 ஆகிய ஆண்டுகளிலும் 1,000 ஓட்டங்களுக்கு மேல் குவித்துள்ளார் . இதன்மூலம் தொடர்ச்சியாக 3 ஆண்டுகள் 1,000 ஓட்டங்கள் குவித்தவர்களான பிரையன் லாரா ( 2003 - 2005 ) , மார்கஸ் டிரெஸ்கோதிக் ( 2003 - 2005 ) , கெவின் பீட்டர்சன் ( 2006 - 2008 ) ஆகியோரின் சாதனையை சமன் செய்தார் ஸ்மித் . ஆஸ்திரேலியாவின் மேத்யூ ஹேடன் தொடர்ச்சியாக 5 ஆண்டுகள் ( 2001 - 2005 ) 1000 ஓட்டங்கள் குவித்ததே இன்றளவும் சாதனையாக உள்ளது என்பது குறிப்பிடத்தக்கது .


குரல் கொடுத்தால் , கைகொடுக்க காத்திருக்கும் கண்மணிகள் கோடியுண்டு . . . ஓடி வருவார் கட்டளைக்கு கரைபுரண்டே . . . என்று நடிகை கஸ்தூரி தனது டுவிட்டரில் பக்கத்தில் பதிவுட்டுள்ளார் . நடிகர் கமல் ஹாசன் , நேற்று , தமிழக அரசை நேரடியாக விமர்சனம் செய்து , டுவிட்டரில் கருத்து கூறியிருந்தார் . அதில் , ஊழல் இருக்கும் வரை சுதந்திரம் பெற்றாலும் நாம் அடிமைகளே என்றும் , புதிய சுதந்திர போராட்டத்துக்கு துணிச்சல் உள்ளவர்கள் வாரும் என்று கமல் கூறியிருந்தார் . கமலின் இந்த டுவிட்டர் பதிவால் பல்வேறு சர்ச்சைகள் எழுந்தன . கமலின் டுவிட்டர் பதிவு குறித்து நடிகை கஸ்தூரி , தமிழக முதலமைச்சர் பதவி விலக வேண்டும் என்று கமல் கூறுவதைப் பார்த்தால் , பெரிய திட்டம் ஏதும் உள்ளதோ என்றும் , அவ்வாறு திட்டங்கள் இருந்தால் அவர் அதை தெளிவாக கூற வேண்டும் என்றும் அவருக்கு நேரடியாக நான் கோரிக்கை வைக்கிறேன் என்று கூறியிருந்தார் . மதவாதம் , சாதியம் பேசுவோர் , மரம் வெட்டுவோருக்கு பின்னால் 4 பேர் செல்கின்றனர் . நம் நாட்டில் போலி சாமியாருக்குக்கூட வரவேற்பு உள்ளது . இந்த நிலையில் , நல்லது செய்வதாக கிளம்பும் 4 பேர் பின்னால் 4 பேர் செல்வதில் என்ன தவறு உள்ளது என்றும் கஸ்தூரி கேட்டுள்ளார் . கஸ்தூரி மற்றொரு டுவிட்டர் பதிவில் , குரல் கொடுத்தால் கைகொடுக்க காத்திருக்கும் கண்மணிகள் கோடியுண்டு . ஓடி வருவார் கட்டளைக்கு கரைபுரண்டே என்றும் கூறியுள்ளார் .


ஆஸ்திரேலியாவுக்கு எதிரான மூன்றாம் நாள் ஆட்டத்தில் ரஹானே முதல் ஓவரிலேயே ஆட்டமிழந்து ஏமாற்றினார் . அதேநேரத்தில் கேப்டன் கோலி டெஸ்ட் கிரிக்கெட் அரங்கில் தனது 25வது சதத்தை பூர்த்தி செய்து சாதனை படைத்தார் . ஆஸ்திரேலியாவுக்கு எதிரான இரண்டாவது டெஸ்ட் போட்டி பெர்த்தில் கடந்த 14ம் தேதி தொடங்கி நடந்துவருகிறது . டாஸ் வென்று முதலில் பேட்டிங் ஆடிய ஆஸ்திரேலிய அணி , முதல் இன்னிங்ஸில் 326 ரன்களை குவித்தது . இதையடுத்து முதல் இன்னிங்ஸை தொடங்கிய இந்திய அணியின் தொடக்க வீரர்கள் முரளி விஜய் மற்றும் ராகுல் ஆகிய இருவரும் 8 ரன்களுக்கு உள்ளாகவே விக்கெட்டுகளை இழந்தனர் . இதையடுத்து போட்டியை கையிலெடுத்த புஜாரா மற்றும் கோலி ஆகிய இருவரும் சிறப்பாக ஆடி பார்ட்னர்ஷிப் அமைத்து ரன்களை சேர்த்தனர் . எனினும் இந்த ஜோடியை ஸ்டார்க் பிரித்துவிட்டார் . புஜாராவை 24 ரன்களில் ஸ்டார்க் வெளியேற்ற , கோலியுடன் ரஹானே ஜோடி சேர்ந்தார் . களமிறங்கியது முதலே அடித்து ஆடிய ரஹானே , பின்னார் நிதானமாக ஆடினார் . கோலி அரைசதம் கடக்க , அவரை தொடர்ந்து ரஹானேவும் அரைசதம் அடித்தார் . அத்துடன் நேற்றைய இரண்டாம் நாள் ஆட்டம் முடிந்தது . கோலி 82 ரன்களுடனும் ரஹானே 51 ரன்களுடனும் களத்தில் இருந்தனர் . இரண்டாம் நாள் ஆட்டநேர முடிவில் 3 விக்கெட் இழப்பிற்கு 172 ரன்கள் எடுத்திருந்தது இந்திய அணி . மூன்றாம் நாள் ஆட்டம் தொடங்கியதும் முதல் ஓவரை ஆஸ்திரேலிய ஸ்பின்னர் நாதன் லயன் வீசினார் . இன்றைய ஆட்டத்தின் முதல் ஓவரிலேயே ரஹானே ஆட்டமிழந்தார் . இதையடுத்து கோலியுடன் ஜோடி சேர்ந்த ஹனுமா விஹாரி தெளிவாக ஆடினார் . எனினும் ஹேசில்வுட்டின் பந்தில் அவரும் ஆட்டமிழந்தார் . சிறப்பாக ஆடிய கோலி , டெஸ்ட் அரங்கில் தனது 25வது சதத்தை பூர்த்தி செய்தார் . இது கோலியின் 63வது சர்வதேச சதமாகும் . 100 சதங்களுடன் சச்சின் டெண்டுல்கர் முதலிடத்திலும் 71 சதங்களுடன் ரிக்கி பாண்டிங் இரண்டாவது இடத்திலும் உள்ள நிலையில் , 63 சதங்களுடன் மூன்றாமிடத்தை சங்கக்கராவுடன் பகிர்ந்துள்ளார் கோலி . மேலும் டெஸ்ட் கிரிக்கெட்டில் 127 இன்னிங்ஸ்களில் 25வது சதத்தை பூர்த்தி செய்த கோலி , விரைவில் 25 டெஸ்ட் சதங்களை அடித்த வீரர்கள் பட்டியலில் சச்சின் , கவாஸ்கரை பின்னுக்குத்தள்ளி டான் பிராட்மேனுக்கு அடுத்த இரண்டாமிடத்தை பிடித்துள்ளார் . சதமடித்த கோலி , 123 ரன்களில் பாட் கம்மின்ஸின் பந்தில் ஆட்டமிழந்தார் . இதையடுத்து களத்திற்கு வந்த ஷமி , நாதன் லயனின் பந்தில் கோல்டன் டக்காகி வெளியேறினார் . அத்துடன் உணவு இடைவேளை விடப்பட்டது . மூன்றாம் நாள் ஆட்டத்தின் உணவு இடைவேளை வரை இந்திய அணி 7 விக்கெட் இழப்பிற்கு 252 ரன்களை எடுத்துள்ளது .


நீட் தேர்வால் பலியான அனிதாவின் மரணத்தை யாரும் மறந்திருக்க முடியாது . அவரின் துயரக்கதையை மையமாக வைத்து ‘அநீதி’ எனும் குறும்படம் உருவாகி இருக்கிறது . இதில் ’ராஜா ராணி’ பாண்டியன் , பிரதீப் கே . விஜயன் , லல்லு , கேப்ரிலா உள்ளிட்ட பலர் நடித்திருக்கிறார்கள் . கே . சி . பால சாரங்கன் இசையமைத்துள்ள இப்படத்திற்கு விஸ்வா , ஹரி பிரகாஷ் ஒளிப்பதிவு செய்துள்ளார் . அநீதிக்கு தீர்வு மரணம் அல்ல என்பதை வலியுறுத்தும் படமாக அமைந்து இருக்கிறது இப்படம் . ஸ்ரீராம் காஞ்சனா தங்கராஜ் என்ற இளைஞர் இயக்கி இருக்கும் இப்படத்தின் திரையிடல் சென்னையில் நடைபெற்றது . இதில் சிறப்பு விருந்தினர்களாக இயக்குநர் பாலாஜி சக்திவேல் , நடிகர்கள் ஜி . வி . பிரகாஷ் , கதிர் , சமூகப்போராளி திருமுருகன் காந்தி , இயக்குநர் இளன் மற்றும் படக்குழுவினர் கலந்து கொண்டனர் . இந்த நிகழ்ச்சியில் போது பேசிய ஜி . வி . பிரகாஷ் , அநீதி குறும்படம் ரொம்ப முக்கியமான படம் . இந்தப்படத்தைப் பாதிக்கு மேல் என்னால் பார்க்க முடியவில்லை . ஆனால் முடிவை பாசிட்டிவாக அமைத்தது சந்தோஷமாக இருந்தது . நீட் என்பதை யார் கொண்டு வந்தார்களோ அவர்களே அதை வைத்துக்கொள்ளட்டும் தமிழ்நாட்டுக்கு அது தேவையில்லை . நான் அனிதாவின் வீட்டுக்குச் சென்றிருக்கிறேன் . அதனால் அந்த வலி எனக்கு அதிகமாக இருக்கிறது . அந்த கலக்கம் இன்னும் என்னை விட்டு போகவில்லை என மிகவும் உருக்கமாக பேசினார் .


பிக்பாஸ் நிகழ்ச்சி தற்போது தான் மெல்ல மெல்ல சூடு பிடிக்க துவங்கியுள்ளது . இந்த நிகழ்ச்சியில் இளம் போட்டியாளராக களமிறங்கி உள்ள நடிகை யாஷிகாவின் சுயரூபமும் தற்போது தான் வெளியில் வர துவங்கியுள்ளது . இந்நிலையில் இப்போது வெளியாகியுள்ள ஒரு ப்ரோமோவில் , ஐஸ்வர்யா , யாஷிகாவிடம் வந்து ஏன் டால்லாக இருக்கிறாய் என்று கேட்கிறார் . அதற்கு யாஷிகா " நான் உங்களிடம் சொல்கிறேன் நீங்கள் எதையும் சொல்லி காண்பிக்க மாட்டீங்க , ஆன இங்க சொல்லி காண்பிக்க நிறைய பேர் இருக்கிறார்கள் என்று கூறுகிறார் . மற்றொரு புறம் ஜனனி பேசிகொண்டிருப்பது காண்பிக்கப்படுகிறது , அதில் ரம்யா , வைஷ்ணவி மற்றும் நித்யாவிடம் இவர் பேசிக்கொண்டிருப்பது என்னவென்றால் " ஒரு தலைவியாக யாருக்கும் எந்த இடைஞ்சலும் இல்லாமல் நான் பார்த்துக்கொள்ள வேண்டும் என கூறுகிறார் . இவரின் வார்த்தைக்கு பதிலடி கொடுப்பது போல் யாஷிகா ' பெரிய லீடர் என்றால் புரிந்துக்கொள்ள வேண்டும் என ஐஸ்வர்யாவிடம் பேசுவது காட்டப்படுகிறது . பின் ஜனனி பேசுவது காண்பிக்கப்படுகிறது . . . அவர் இந்த வீட்டில் மிகவும் சிறியவர் , அதனால் அதற்கான சுதந்திரத்தை கொடுக்க வேண்டும் என மிகவும் பெருந்தன்மையுடன் கூறுகிறார் . ஆனால் யாஷிகா இவரை சற்றும் புரிந்து கொள்ளாமல் , ' நாம யாரு எவ்வளவு மெச்சூர்டா இருக்கோம் என்பது பொறுமையாக தெரியும் என கூறி சற்றும் மரியாதை கொடுக்காமல் அவளுக்கு போட்டி நான் தான் என்று கூறுகிறார் . இது கடவுள் பிளான் என்று கூறி சிரிக்கிறார் . இதன் மூலம் யாஷிகாவின் மற்றொரு முகம் தெரிய வந்துள்ளதாக ரசிகர்கள் பலர் தங்களுடைய கருத்தை தெரிவித்து வருகின்றனர் .


கோடம்பாக்கம் ஏரியாவில் லேடி சூப்பர் ஸ்டாராக கொடி நாட்டி வரும் நயன்தாராவுக்கா இந்த நிலைமை ? என அதிர்ச்சி விலகாமல் வாயடைத்து கிடக்கிறார் நடிகை கவுதமி . நயன் தாராவின் கால்ஷீட்டுக்கு கால்கடுக்க அலைந்து வருகிறது ஒரு கூட்டம் . பெரும் நாயகர்களின் கால்ஷீட்கூட கிடைத்து விட்டாலும் சில நேரங்களில் நயனை நாடமுடியவில்லை . அம்மணி அந்த அளவுக்கு பிஸியோ பிஸி . வயசு ஏற ஏற மவுசும் கூடி வருகிறது அவருக்கு . . . அதற்குக் காரணம் , தமிழ் சினிமா ரசிகர்களின் அப்படி . இந்த நிலையில் நடிகை கவுதமிக்கு படம் இயக்க ஆசை . அதற்கு தயாரான கவுதமியின் முதல் சாய்ஸ் எல்லோரையும் போல நயன்தாராவே . . . கவுதமி , நயனை சந்தித்து கதையை சொல்லி இருக்கிறார் . ‘நல்லாயிருக்கே , நான் நடிக்கிறேன் . ஆனால் எனக்கு கால்ஷீட் பார்க்கறது தெலுங்கு நடிகரான ராணாவின் நிறுவனம் . அங்கு போய் கேளுங்க’ என்று கவுதமியை அனுப்பிவிட்டார் நயன் . போன இடத்திலும் கவுதமியிடம் கதை கேட்டிருக்கிறார்கள் . கடைசியில் , ‘கதை பிடிக்கல’ என்று சொல்லி அனுப்ப முயன்றிருக்கிறார்கள் . அதிர்ச்சி விலகாத கவுதமி , அங்கிருந்தே நயன்தாராவை தொடர்பு கொண்டிருக்கிறார் . ‘என் கால்ஷீட்டை மொத்தமா கான்ட்ராக்ட் எடுத்துட்டாங்க . அவங்க முடிவை நான் தட்ட முடியாதே . . . என்ன செய்ய . . ? ’ என நழுவி விட்டாராம் . நொந்து போய் திரும்பி வந்திருக்கிறார் கவுதமி . கழுத்தை பிடித்து தள்ளாமல் கதவை சாத்துகிற வித்தை தெரியவேண்டும் என்றால் , நயன்தாராவிடம் தான் கற்றுக் கொள்ள வேண்டும் என்கிறார்கள் இதனை அறிந்த தமிழ் திரையுலகினர் . உண்மையில் நயன்தாராவின் காதலர் இயக்குநர் விக்னேஷ் சிவன்தான் நயன்தாராவின் கால்ஷீட்களை கவனித்து வருவதாக அடித்துக் கூறுகிறார்கள் தமிழ் திரையுலகினர் . அப்படியானால் ராணா நிறுவனம் . . ? அது பூச்சுற்றுதல் என்கிறார்கள் . இதில் , விக்னேஷ் சிவனும் உடந்தையாம் . தவிர்க்க முடியாதவர்கள் வந்து கதை சொன்னால் அந்த விஷயத்தில் விலகிக் கொள்வாராம் விக்னேஷ் . . !


இலங்கைக்கு எதிரான டெஸ்ட் தொடரில் விளையாடவுள்ள இந்திய அணியில் முதல் இரண்டு போட்டிகளில் ஆல் ரவுண்டர் ஹர்திக் பாண்டியா விளையாட மாட்டார் என்று பிசிசிஐ அறிவித்துள்ள்ளது . கோலி தலைமையிலான இந்திய அணியில் பாண்டியாவுக்கு பதிலான மாற்று வீரரை தேர்வுக் குழு குறிப்பிடவில்லை என்பது குறிப்பிடத்தக்கது . இதுதொடர்பாக பிசிசிஐ வெளியிட்டுள்ள அறிக்கைஃ " இந்திய அணி நிர்வாகத்துடனான கலந்தாலோசனைக்குப் பிறகு , இலங்கைக்கு எதிரான முதல் இரண்டு டெஸ்ட் போட்டிகளில் இருந்து ஹர்திக் பாண்டியாவுக்கு ஓய்வு அளிக்க முடிவு செய்யப்பட்டது . அவருக்கான வேலைப் பளு அதிகரித்துள்ள நிலையில் , அவருக்கு காயம் ஏற்படுவதை தடுக்கும் வகையில் இந்த முடிவு எடுக்கப்பட்டது " என்று தெரிவித்துள்ளது . பெங்களூரில் உள்ள தேசிய கிரிக்கெட் அகாதெமியில் குறிப்பிட்ட காலத்திற்கு பாண்டியா பயிற்சியில் இருப்பார் . திருவனந்தபுரத்தில் நடைபெற்ற நியூஸிலாந்துக்கு எதிரான கடைசி டி20 ஆட்டத்தில் பந்துவீசியபோது பாண்டியாவுக்கு கைகளில் காயம் ஏற்பட்டது . அப்போது வலியால் துடித்தபோதிலும் , தொடர்ந்து ஓவர் வீசினார் . அதன் காரணமாக அவருக்கு ஓய்வளிக்கப்பட்டு இருக்கலாம் . பாண்டியா , ஜூன் மாதம் சாம்பியன்ஸ் டிராபி போட்டியிலிருந்து இதுவரை மூன்று டெஸ்ட் , 22 ஒருநாள் ஆட்டங்கள் , ஐந்து டி20 ஆட்டங்களில் விளையாடியுள்ளார் . கோலிக்கு அடுத்தபடியாக , அவர் அதிக போட்டிகளில் பங்கேற்று வந்துள்ளார் . இலங்கை அணி பெரும் பலம் வாய்ந்த அணியாக இல்லாத நிலையில் , ஆல் ரவுண்டர்களின் தேவை ஏற்படாத காரணத்தால் அஸ்வின் , ஜடேஜா , குல்தீப் போன்ற சிறந்த சுழற்பந்துவீச்சாளர்களின் துணையுடன் களம் காண இந்திய அணி நிர்வாகம் முடிவு செய்திருக்கலாம் என்று கருதப்படுகிறது .


அரசியலில் அ . தி . மு . க . வுக்கு என்று தனி ஸ்ட்ராட்டஜி இருக்கிறது . வெறும் பிரச்சாரம் மட்டும் பத்தாது ‘அதுக்கும் மேலே சில விஷயங்களை களத்தில் செய்ய வேண்டும் . ’ என்று நினைப்பார் ஜெயலலிதா . 2001தேர்தலுக்கு முன் ‘தி . மு . க . ஆட்சியில் எல்லாம் சீர்கேடு . , இதில் அவருக்கு உறுதுணையாக இருந்து கைகொடுத்ததோடு மட்டுமில்லாமல் அதை செயல்படுத்தி , ஜெ . , வின் வெற்றிக்கு வழியும் வகுத்தது சில உயர் போலீஸ் அதிகாரிகள் . இப்படியான ஸ்ட்ராட்டஜிகளைத்தான் அரசியலில் பெரிதும் நம்புவார் ஜெ . , இப்போது அவரது பெயரை சொல்லி ஆட்சி நடத்தும் எடப்பாடியும் இதையேதான் பயன்படுத்துகிறார் . அதாவது , தனிக்கட்சி துவங்கியிருக்கும் கமல்ஹாசன் , ஆட்சிக்கு எதிராக பெரும் பிரச்சார குடைச்சலை உருவாக்கியிருக்கிறார் . ‘ஊழல் ! ஊழல் ! அச்சுறுவது தனி என்றால் பி . ஜே . பி . க்கு எதிரான கமலின் கருத்துக்களால் அக்கட்சியும் எரிச்சலுற்று நிற்கிறது . இதைத்தொடர்ந்து டெல்லியிலிருந்து எடப்பாடிக்கு ஒரு ஹின்ட் கொடுக்கப்பட்டுள்ளது என்கிறார்கள் . அதன்படி ‘கமலை இப்படியே பேச விட்டால் எதிர்வரும் தேர்தல்களில் அது சிக்கலாக அமையலாம் . அவரது தரப்பின் வீக்னெஸை கவனியுங்கள் ! ’ என்பதுதான் அது . இந்த உத்தரவை தொடர்ந்து தனி ஸ்ட்ராட்டஜி ஒன்றை கையிலெடுத்திருக்கிறார் எடப்பாடி . அதன்படி தமிழக உளவுத்துறை போலீஸுக்கு சில உத்தரவுகள் பிறப்பிக்கப்பட்டுள்ளன . அதில் ‘கமல்ஹாசன் கட்சியின் உயர்மட்ட குழு உறுப்பினராக அமர்த்தப்பட்டுள்ள நபர்களான ஸ்ரீபிரியா உள்ளிட்ட அத்தனை பேரின் ஹிஸ்டரியையும் கலெக்ட் பண்ணுங்கள் . அவர்கள் மீதான பழைய வழக்குகள் , பிஸ்னஸ் , சொத்து விபரங்கள் , இவர்கள் யாரையாவது பண ரீதியிலோ அல்லது வேறு வகையிலோ சீட்டிங் செய்திருந்தால் அது பற்றிய வழக்கு மற்றும் விபரங்கள் ! ஆகிய அனைத்தையும் கலெக்ட் செய்து ஆதாரத்தோடு கொடுங்கள் . ” என்று கோரப்பட்டுள்ளதாம் . இப்படி கலெக்ட் செய்யப்படும் தகவல்களில் கமல் கட்சியின் உயர்மட்ட குழு உறுப்பினர்கள் பெயரில் அழுக்குகள் , சர்ச்சைகள் மற்றும் களங்கங்கள் இருந்தால் அவை அனைத்தும் இணையதளம் வாயிலாக அம்பலப்படுத்தப்படும் , மீம்ஸ்களாக்கப்படும் , அ . தி . மு . க . வின் தலைமை கழக பேச்சாளர்கள் மற்றும் மீடியா முகங்கள் வாயிலாக மக்கள் மத்தியில் புட்டுப்புட்டு வைக்கப்படும் . மேலும் அவற்றை வெளியிட விரும்பும் பத்திரிக்கைகளுக்கும் ஆதாரத்தோடு வழங்கப்படுமாம் . இதன் மூலம் ‘ஊழலுக்கு எதிரான புரட்சி’ என்று கிளம்பியிருக்கும் கமலின் கையோடு கை சேர்த்திருக்கும் நபர்களின் களங்க முகங்கள் தோலுரிக்கும் முயற்சிகள் நிறைவேற்றப்படும் என்கிறார்கள் . உத்தரவை ஏற்று களமாட துவங்கிவிட்டது தமிழக உளவுத்துறை போலீஸ் !


பிரபல பாடகி சுசித்ராவின் சமூக வலைத்தளத்தில் கடந்த சில நாட்களாக பல சர்ச்சைக்குரிய செய்திகள் மட்டும் புகைப்படங்கள் வெளியாகி வருகிறது . இவரது ட்விட்டர் கணக்கு சில நபர்களால் ஹேக் செய்யப்பட்டு அதில் பிரபலங்களின் அந்தரங்க புகைப்படங்கள் வெளிவந்து சர்ச்சைக்குள்ளாகி வருவதால் கோலிவுட் திரையுலகில் பெரும் பரபரப்பு ஏற்பட்டுள்ளது . இந்நிலையில் நேற்று மேலும் இரண்டு நடிகைகளின் அந்தரங்க புகைப்படங்களும் வெளியாகியுள்ளது . அதுமட்டுமின்றி பிரபல இசையமைப்பாளர் ஒருவருடன் பாடகி சின்மயி இருந்த புகைப்படங்கள் விரைவில் வெளிவரவுள்ளதாகவும் அதில் பதிவு செய்யப்பட்டுள்ளது . இது ஹேக்கர்களின் கைவரிசை என்று கூறப்பட்டு வரும் நிலையில் பாடகி சின்மயி தனது சமூக வலைத்தளத்தில் இதுகுறித்து விளக்கம் அளித்துள்ளார் . பாடகி சுசித்ரா சில தினங்களாக மன அழுத்தத்தில் இருப்பதாகவும் , நல்ல உடல்நிலையில் அவர் இல்லாததை அவருடைய கணவர் கார்த்திக் குமார் ஃபேஸ்புக்கில் வெளியிட்ட வீடியோவில் இருந்து தெரியவருவதாகவும் சின்மயி கூறியுள்ளார் சுசித்ராவின் பக்கத்தில் இடம்பெற்றுள்ள பதிவுகளால் தானும் தன்னுடைய குடும்பத்தினர்களும் மனதளவில் பெரிதும் பாதிக்கப்பட்டுள்ளதாகவும் , இருப்பினும் தான் எந்த தவறும் செய்யவில்லை என்பதால் யாருக்கும் அச்சப்பட வேண்டிய அவசியமும் இல்லை என்றும் சின்மயி தெரிவித்துள்ளார் . மேலும் இந்த அளவுக்கு தான் நல்ல நிலையில் இருப்பதற்கு தனது திறமை மட்டுமே காரணம் என்றும் தனக்கு உண்மையாக ஆதரவு கொடுத்து வரும் அனைவருக்கும் நன்றி என்றும் சின்மயி தெரிவித்துள்ளார் .


தேசிய அளவிலான சதுரங்க பட்டயப் போட்டியில் தமிழகத்தின் சார்பில் பங்கேற்க எட்டு வீரர் , வீராங்கனைகள் தேர்வு செய்யப்பட்டுள்ளனர் . சதுரங்க விளையாட்டு வீரர் வீராங்கனைகளுக்கு சர்வதேச தரப் புள்ளிகள் வழங்குவதற்கான போட்டிகள் திண்டுக்கல் பிஎஸ்என்ஏ கல்லூரி வளாகத்தில் கடந்த வெள்ளிக்கிழமை தொடங்கின . ஐந்து நாள்கள் நடைபெற்ற இப்போட்டிகளில் , தமிழகத்தில் உள்ள 28 மாவட்டங்களைச் சேர்ந்த 164 ஆண்கள் மற்றும் 84 பெண்கள் என மொத்தம் 248 பேர் பங்கேற்றனர் . ஒன்பது சுற்றுகள் நடைபெற்ற இப்போட்டிகளின் முடிவில் , ஆண்கள் மற்றும் பெண்கள் பிரிவில் முதல் 4 இடங்களைப் பிடித்த வீரர் , வீராங்கனைகள் தேசிய அளவிலான சதுரங்க பட்டயப் போட்டிக்கு நேற்று தேர்வு செய்யப்பட்டனர் . அதன்படி , ஆண்கள் பிரிவில் பிடே மாஸ்டர் வி . எஸ் . ரத்தினவேல் ( கோவை ) 8 புள்ளிகளுடன் முதலிடம் பிடித்தார் . மனு டேவிட் சுதந்திரம் ( சென்னை ) , கே . கோகுல்ராஜ் ( திருவள்ளூர் ) ஆகியோர் 2,3 மற்றும் 4 ஆவது இடங்களைப் பெற்றனர் . இதேபோல , பெண்கள் பிரிவில் எல் . ஜோஸ்த்னா ( நெய்வேலி ) 7 புள்ளிகளுடன் முதலிடம் பிடித்தார் . ஹரிவர்தனி ( திருவள்ளூர் ) , கே . எம் . ஸ்ரீஷா ( கடலூர் ) ஆகியோர் முறையே 2,3 மற்றும் 4 - ஆவது இடங்களைப் பெற்றனர் . ஆண்கள் மற்றும் பெண்கள் பிரிவுகளில் முதல் 10 இடங்களைப் பெற்றவர்களுக்கு , பரிசுகள் வழங்கப்பட்டன . இந்த பரிசளிப்பு நிகழ்ச்சிக்கு , பிஎஸ்என்ஏ கல்லூரி முதல்வர் என் . மகேந்திரன் தலைமை வகித்தார் . டிஎஸ்பி . பாலகுமார் முன்னிலை வகித்தார் . பரிசுப் பொருள்களை மாவட்ட சதுரங்க கழக தலைவர் கோ . சுந்தரராஜன் வழங்கி பாராட்டுகளை தெரிவித்தார் .


சூப்பர் ஸ்டார் ரஜினிகாந்த் , 2 . 0 படத்தை தொடர்ந்து இரண்டாவது முறையாக இயக்குனர் ரஞ்சித் படத்தில் இணைந்து நடிக்கவுள்ளார் . இப்படத்தின் படப்பிடிப்பு மே 28ம் தேதி தொடங்கவுள்ளதாம் . மேலும் , இப்படம் முழுவதும் மும்பை தாராவி பின்னணியில் நடக்கவுள்ளதாகவும் , அதற்காக தாராவி போல் பிரமாண்ட செட் அமைத்து வருவதாகவும் கூறப்படுகிறது . இந்த திரைப்படத்தில் நடிகர் தனுஷும் ஒரு கெஸ்ட் ரோலில் வரலாம் என எதிர்ப்பார்க்கப்படுகின்றது . மேலும் இந்த திரைப்படம் நாயகன் ஸ்டைலில் இருக்கும் என நம்பத்தகுந்த வட்டாரங்கள் தெரிவிக்கின்றது . தற்போது மற்ற கதாநாயகி , மற்றும் மற்ற நடிகர்கள் தேடுதலில் படக்குழுவினர் தீவிரம் காட்டி வருகின்றனர் . இந்த திரைப்படத்திற்கும் சந்தோஷநாராயணன் இசையமைப்பது உறுதிசெய்யப்பட்டுள்ளது .


தூத்துக்குடி துப்பாக்கிச்சூடு சம்பவம் குறித்து போலீசாரை அவதுாறாக பேசி பிரபலமானவர் ' டிவி ' நடிகை நிலானி . இவரும் திருவண்ணாமலையை சேர்ந்த உதவி இயக்குநரான காந்தி லலித் குமாரும் காதலித்து வந்தனர் . திருமணம் செய்ய இருந்த நிலையில் திடீரென நிலானி மறுத்ததாக தெரிகிறது . லலித்குமார் , நிலானிக்கு டார்ச்சர் கொடுத்ததாவும் தெரிகிறது . இதனை அடுத்து , லலித் குமார் மீது , நிலானி போலீசில் புகார் அளித்தார் . இதனால் மனமுடைந்த லலித்குமார் சில நாட்களுக்கு முன்னர் தீக்குளித்து தற்கொலை செய்து கொண்டார் . லலித்குமாரின் தற்கொலைக்கு நடிகை நிலானிதான் காரணம் என்று அவரது சகோதரர் குற்றம் சாட்டியிருந்தார் . நிலானியோ , லலித்குமார் மீது பல்வேறு புகார்களை கூறி வந்தார் . காந்தி லலித்குமாரின் தற்கொலைக்கு நான் காரணம் இல்லை என்றும் , லலித்குமார் பல பெண்களை ஏமாற்றி இருப்பதாகவும் புகார் கூறியிருந்தார் . " மன உளைச்சலுக்கு ஆளான நிலானி நேற்று முன்தினம் , கொசு மருந்தை அருந்தி தற்கொலைக்கு முயன்றுள்ளார் . வீட்டில் மயங்கி கிடந்த அவரை , போலீசாரின் உதவியோடு மீட்ட அக்கம் பக்கத்தினர் , மருத்துவமனையில் சேர்த்து அவருக்கு சிகிச்சை அளிக்கப்பட்டு வருகிறது . தற்போது அவர் நலமுடன் இருப்பதாக கூறப்படுகிறது . இந்த நிலையில் , நிலானி மீது தற்கொலை முயற்சி என்ற பிரிவின் கீழ் மதுரவாயல் போலீஸ் வழக்கு பதிவு செய்துள்ளது . மேலும் நடிகை நிலானி விரைவில் காதாக வாய்ப்புள்ளதாக தெரிகிறது .


பிரபல இயக்குனர் மற்றும் நடிகரும் தன்னை பலாத்கராம் செய்ததாக பிரபல நடிகை ஒருவர் வெளிப்படையாகவே சொல்லி உள்ளார் பிரபல தென்கொரிய பட இயக்குனர் மீது , நடிகைகள் தொடர்ந்து பாலியல் புகார் கொடுத்து வருகின்றனர் . அதில் கிம் என்ற நபர் தன்னை பாலியல் பலாத்கராம் செய்ததாக தெரிவித்து உள்ளார் மேலும் , அந்த 3 நடிகைகளுமே பிரபல தொலைக்காட்சிகளில் மனம் திறந்து பேசி உள்ளனர் குக்கிராமம் படப்பிடிப்பு பல ஆண்டுகளுக்கு முன்பு , ஒரு சிறிய கிராமத்தில் நடந்த படப்பிடிப்பின் போது , கிம் தனது அறைக்கு வந்து பாலியல் சீண்டலில் ஈடுபட்டார் என ஒரு நடிகை தெரிவித்து உள்ளார் ஸ்க்ரிப்ட் ஸ்க்ரிப்ட் குறித்து பேச வேண்டும் என்று கூறி கிம் தனது அறைக்கு அழைத்தார் . அப்போது என்னை பாலியல் பலாத்காரம் செய்துவிட்டார் கிம் என தெரிவித்து உள்ளளர் மேலும் அந்த நடிகை கிம் மட்டுமில்லை , நடிகர் ஜே ஹயூனும் என்னை பலாத்காரம் செய்தார் என இன்னொரு நடிகை தெரிவித்து உள்ளார் கிம் மற்றும் சோ கிம் மற்றும் நடிகர் சோ , பெண்களை பலாத்காரன் செய்தது பற்றி பெருமையாக பேசி வந்தனர் . ஆனால் இந்த சம்பவத்திற்கு பிறகு தான் சிகிச்சை எடுத்து வந்ததாக தெரிவித்துள்ளார் அந்த நடிகை கிம்மை பற்றி சொல்லும் மற்ற நடிகை ஆடிஷன் சென்ற போது , தன்னுடைய மார்பகங்களை பார்க்க வேண்டும் என கூறி , ஆடையை கழற்ற வேண்டுமென டார்ச்சர் செய்ததாக மற்ற நடிகை ஒருவர் தெரிவித்து உள்ளளர் இது போன்று பல நடிகைகளும் , இயக்குனர் கிம் பற்றி பாலியல் புகார்களை முன்வைத்த வண்ணம் உள்ளனர் .


டோலிவுட் முன்னணி நடிகரான ராம்சரண் நடித்து சமீபத்தில் வெளியான திரைப்படம் ' ரங்கஸ்தலம் ' , இந்த திரைப்படம் மிகப்பெரிய வெற்றி பெற்றது . இந்த படத்தை தொடர்ந்து இயக்குனர் போயாபதி ஸ்ரீனு இயக்கத்தில் , புதிய படத்தில் நடித்து வருகிறார் . இந்த படத்தின் படப்பிடிப்பு 40 சதவீதம் முடிந்து விட்டது . இந்த படத்திற்காக பாலிவுட் நடிகர் சல்மான்கானின் ஜிம் ட்ரைனரை அழைத்து வந்து சிக்ஸ்பேக் கெட்டப்புக்கு மாறி இருக்கிறார் ராம்சரண் . இந்த படத்தில் ராம்சரணுடன் , கியாரா அத்வானி , விவேக் ஓபராய் , பிரஷாந்த் , சினேகா ஆகியோர் முக்கிய வேடத்தில் நடிக்கிறார்கள் . ஏற்கனவே பிரஷாந்த் சினேகா ஆகியோர் தமிழில் முதல் முறையாக ' விரும்புகிறேன் ' படத்தில் இணைந்து நடித்தனர் . இந்த படத்தை இயக்குனர் சுசிகணேசன் இயக்கி இருந்தார் . இந்த படத்திற்கு பிறகு , ' பொன்னர் சங்கர் ' , ' ஆயுதம் ' ஆகிய படங்களில் நடித்தனர் . இந்நிலையில் தற்போது நான்காவது முறையாக இந்த படத்தில் இணைந்து நடிக்க உள்ளனர் என்பது குறிப்பிடத்தக்கது .


சர்கார் படத்தின் கதை ’செங்கோல்’ எனும் படத்தின் கதைதான் என்று தென்னிந்திய திரைப்பட எழுத்தாளர்கள் சங்கம் தெளிவாக அறிவித்த விவகாரம் வைரல் ஆகிக் கொண்டிருப்பதால் ’கேவலம்டா ! ’ என்று தலையிலடித்து பெரும் வேதனையில் உட்கார்ந்துவிட்டார் விஜய் என்று தகவல்கள் தடதடக்கின்றன . விவகாரம் இதுதான் . . . ஏ . ஆர் . முருகதாஸ் இயக்கத்தில் விஜய் நடித்த ’சர்கார்’ படம் தீபாவளிக்கு திரை தொடுகிறது . இந்தப் படத்தினை தனது அடுத்த லெவல் வளர்ச்சிக்காக பெரிதாய் நம்பிக் கொண்டிருக்கிறார் விஜய் . இந்தப் படத்தின் ஆடியோ வெளியீட்டு விழாவில் அவர் பேசிய ‘நான் முதல்வரானால்’ பேச்சு , தமிழக அரசியலையே ஒரு உலுக்கு உலுக்கியிருக்கிறது . படம் ரிலீஸாகையில் படத்தில் இருக்கப்போகும் அரசியல் வசனங்களும் , காட்சிகளும் மீண்டும் ஒரு பிரளயத்தை உருவாக்கும் என்கிறார்கள் அவரது மன்ற நிர்வாகிகள் . இதை உறுதிப்படுத்தும் விதமாக விஜய்யும் ‘இந்தப் படத்துல அரசியல் மெர்சல பண்ணியிருக்கார் டைரக்டர் ஏ . ஆர் . முருகதாஸ்’ என்று ஓவராய் பேசியிருந்தார் . இந்நிலையில் கடந்த சில நாட்களாக கோடம்பாக்கத்தை ஒரு விவகாரம் சுற்றிக் கொண்டிருந்தது . அது ‘சர்கார் படத்தின் கதை , வருண் ராஜேந்திரன் எனும் இயக்குநரின் கதைதான் . தன் கதையை ஏ . ஆர் . முருகதாஸ் திருடி அதில் சில மாற்றங்களை செய்து விஜய்யை வைத்து படமாக்கிவிட்டார் . ’ என்று புகார் கொடுத்துள்ள தகவல்தான் அது . அரசல் புரசலாக ஓடிய இந்த விவகாரத்தை உறுதிப்படுத்தும் விதமாக இன்று ஒரு அறிக்கை வைரலாக ஆரம்பித்துள்ளது . அது தென்னிந்திய சினிமா எழுத்தாளர்கள் சங்கத்தின் தலைவர் கே . பாக்யராஜ் மற்றும் பொதுச்செயலாளர் மனோஜ்குமார் அவர்களின் கூட்டறிக்கைதான் . அந்த அறிக்கையில் “தெளிவாக விவாதித்ததில் மெஜாரிட்டி மெம்பர்கள் சொல்லும் கருத்தின்படி பார்த்தால் , செங்கோல் என்ற கதையும் சர்கார் படக்கதையும் ஒன்றே என முடிவு செய்கிறோம் . 21 - 11 - 2007ல் நீங்கள் பதிவு செய்த செங்கோல் கதையும் , சர்கார் படக்கதையும் ஒன்றே என்கிற சங்க முடிவை உங்களுக்கு தெரிவிக்கிறோம் . உங்கள் பக்க நியாயத்திற்காக நீங்கள் அடுத்த கட்ட நடவடிக்கைக்கு செல்வதை நாங்கள் தடை செய்ய மாட்டோம் . ” என்று அதில் தெளிவாக சொல்லியுள்ளனர் . இதைத்தான் விஜய்க்கு எதிரான மற்ற ஹீரோக்களின் ரசிகர்கள் எடுத்து வைத்துக் கொண்டு “திருட்டுக் கதையில் நடிக்கிறார் விஜய் . தான் நடிக்கும் படமே இப்படி ஊழலில் உருவாகியிருக்கும் லட்சணத்தில் , இவர் முதல்வராகி ஊழலை ஒழிப்பாராம் . கேவலம் ! ” என்று இணைய தளங்களில் தட்டி காயப்போட துவங்கிவிட்டனர் . இது விஜய்யின் கவனத்துக்குப் போக , மனிதர் டென்ஷனின் உச்சத்துக்கு போய் அமர்ந்துவிட்டார் . ஏற்கனவே இதே முருகதாஸின் இயக்கத்தில் விஜய் நடித்த ‘கத்தி’ படத்தின் கதையும் இப்படித்தான் ‘திருட்டுக் கதை’ பஞ்சாயத்தில் சிக்கி அசிங்கப்பட்டது நினைவில் இருக்கலாம் . எந்த மாஸ் நடிகரின் போட்டி படமும் இல்லாமல் தனி கெத்தாக தீபாவளிக்கு களத்தில் இறங்கப்போகிறோம் ! என்று விஜய் நினைத்து சீன் போட்டுக் கொண்டிருக்க , கதை விவகாரம் இப்படி சிக்கலாகி கேவலப்பட்டுவிட்டது . இந்நிலையில் , விஜய் கடந்த சில நாட்களாகவே தி . மு . க . வை சீண்டியே பேசியும் , செயல்பட்டும் கொண்டிருப்பதால் தி . மு . க . தரப்பு இந்த விவகாரத்தை பெரியளவில் எக்ஸ்போஸ் செய்து விஜய்யை சேதப்படுத்திட திட்டமிடுகிறதாம் .


வரலாற்று சிறப்புமிக்க ஆஃப்கானிஸ்தானுக்கு எதிரான போட்டியில் , டாஸ் வென்ற இந்திய அணி முதலில் பேட்டிங் தேர்வு செய்துள்ளது . அண்மையில் டெஸ்ட் அந்தஸ்து பெற்ற ஆஃப்கானிஸ்தான் அணி , முதல் போட்டியில் இந்திய அணியுடன் மோதுகிறது . டெஸ்ட் கிரிக்கெட்டில் சிறந்த மற்றும் டெஸ்ட் தரவரிசையில் முதலிடத்தில் உள்ள இந்திய அணியுடன் , ஆஃப்கானிஸ்தான் மோதுகிறது . ரஷீத் கான் , முஜீபுர் ரஹ்மான் , முகமது நபி ஆகிய சிறந்த ஸ்பின்னர்களை கொண்டிருப்பதால் , அந்த அணி இந்திய அணியை நம்பிக்கையுடன் எதிர்கொள்கிறது . இந்திய அணி வீரர்கள் , ஸ்பின் பவுலிங்கை ஆடுவதில் கைதேர்ந்தவர்கள் . எனினும் அந்த அணி ரஷீத் கான் மற்றும் முஜீபுர் ரஹ்மான் மீது அபார நம்பிக்கை வைத்திருக்கிறது . இரு அணிகளும் மோதும் வரலாற்று சிறப்புமிக்க இந்த போட்டி , பெங்களூரு சின்னசாமி மைதானத்தில் நடக்கிறது . இதில் டாஸ் வென்ற இந்திய அணி கேப்டன் ரஹானே , முதலில் பேட்டிங்கை தேர்வு செய்தார் . ஐபிஎல் தொடரின் போது கழுத்தில் ஏற்பட்ட காயத்தால் , கோலி இந்த போட்டியில் கலந்துகொள்ளாததால் , ரஹானே கேப்டனாக செயல்படுகிறார் . இந்திய அணி வீரர்கள்ஃ ஷிகர் தவான் , முரளி விஜய் , புஜாரா , ரஹானே , கே . எல் . ராகுல் , தினேஷ் கார்த்திக் , ஹர்திக் பாண்டியா , ரவிச்சந்திரன் அஷ்வின் , ரவீந்திர ஜடேஜா , இஷாந்த் சர்மா , உமேஷ் யாதவ்


காவிரி மேலாண்மை வாரியம் அமைக்க மத்திய அரசை வலியுறுத்துவது தொடர்பாகவும் அடுத்த கட்ட நடவடிக்கை தொடர்பாகவும் எதிர்க்கட்சித் தலைவர் ஸ்டாலினுடன் முதல்வர் பழனிசாமி ஆலோசனை நடத்தினார் . 6 வார காலத்திற்குள் காவிரி மேலாண்மை வாரியம் அமைக்க வேண்டும் என உச்சநீதிமன்றம் தீர்ப்பளித்தது . இதற்கு முன் பலமுறை உச்சநீதிமன்றம் உத்தரவிட்டும் மேலாண்மை வாரியத்தை மத்திய அரசு அமைக்கவில்லை . ஆனால் , இறுதி தீர்ப்பை மத்திய அரசு செயல்படுத்தும் என நம்பப்பட்டது . ஆனால் இந்தமுறையும் மத்திய அரசு அலட்சியமாகத்தான் உள்ளது . காவிரி மேலாண்மை வாரியம் அமைப்பது தொடர்பாக மத்திய அரசு எதுவும் தெரிவிக்கவில்லை . இதுதொடர்பாக அனைத்துக்கட்சி கூட்டம் கூட்டி தீர்மானம் நிறைவேற்றிய பொழுதிலும் அனைத்து கட்சி பிரதிநிதிகளை சந்திக்க பிரதமர் நேரம் ஒதுக்கவில்லை . இந்நிலையில் , இதுதொடர்பாக எதிர்க்கட்சித் தலைவர் ஸ்டாலினுடன் முதல்வர் பழனிசாமி ஆலோசனை நடத்தினார் . தலைமை செயலகத்தில் நடந்த ஆலோசனைக்கு பிறகு ஸ்டாலின் செய்தியாளர்களிடம் பேசினார் . அப்போது , அனைத்து கட்சி பிரதிநிதிகளை சந்திக்க பிரதமர் நேரம் ஒதுக்கவில்லை . நீர்வளத்துறை அமைச்சரை சந்திக்குமாறு மத்திய அரசு தெரிவித்துள்ளதாகவும் என்ன செய்யலாம் எனவும் முதல்வர் கேட்டார் . தமிழகத்தின் அனைத்து கட்சி பிரதிநிதிகளை சந்திக்க பிரதமர் மறுப்பது , ஒட்டுமொத்த தமிழகத்தையே அவமானப்படுத்தும் செயல் . எனவே திங்கட்கிழமைக்குள் பிரதமர் அலுவலகத்திலிருந்து பதில் வரவில்லை என்றால் , சட்டமன்றத்தை கூட்டி தீர்மானம் நிறைவேற்றுமாறு முதல்வரிடம் வலியுறுத்தினோம் . அதை முதல்வரும் ஏற்றுக்கொண்டார் . அதுமட்டுமல்லாமல் , காவிரி மேலாண்மை வாரியத்தை அமைக்க முன்வரவில்லை என்றால் , தமிழகத்தை சேர்ந்த அனைத்து எம்பிக்களும் ராஜினாமா செய்ய வேண்டும் என முதல்வரிடம் வலியுறுத்தினோம் . திமுக எம்பிக்கள் தயார் . அதேபோல் அதிமுக எம்பிக்களும் ராஜினாமா செய்ய வேண்டும் என வலியுறுத்தியதாக ஸ்டாலின் தெரிவித்தார் .


ஏ . ஆர் . முருகதாஸ் இயக்கத்தில் தளபதி விஜய் நடித்திருக்கும் சர்கார் திரைப்படம் , விஜய் ரசிகர்கள் மத்தியில் மிகப்பெரிய அளவிலான எதிர்பார்ப்பை ஏற்படுத்தி இருக்கிறது . ஏ . ஆர் . ரஹ்மான் இசையமைத்திருக்கும் இந்த திரைப்படம் இந்த ஆண்டு தீபாவளிக்கு ரிலீசாக இருக்கிறது . மிகவும் ஸ்டைலிஷான தோற்றத்தில் விஜய் நடித்திருக்கும் இந்த திரைப்படத்தில் , அவருக்கு ஜோடியாக கீர்த்தி சுரேஷ் நடித்திருக்கிறார் . வரலஷ்மி சரத்குமார் முக்கிய வேடத்தில் நடித்திருக்கும் சர்கார் படத்தில் தளபதி ரசிகர்களுக்கு நிறைய ஸ்வீட் சர்ப்ரைஸ்கள் இருக்கின்றன . சமீபத்தில் நடைபெற்ற சர்கார் இசைவெளியீட்டு விழாவின் போது விஜய் பேசியதும் கூட அப்படி ஒரு சர்ப்ரைஸ்களில் ஒன்று தான் . என்ன தான் . அரசியல்வாதிகளை அசரவைத்து தளபதி ஒருபக்கம் சர்ச்சையில் சிக்கினாலும் , அவரின் இந்த பேச்சு ரசிகரகளுக்கு சந்தோஷத்தையே தந்திருக்கிறது . அரசியலையும் , அரசாங்கத்தையும் மையமாக வைத்து உருவாகி இருக்கும் இந்த சூப்பர் ஹீரோ கதையில் , விஜய் - ன் கதாப்பாத்திரத்துக்கு ஏற்ப தான் படத்தின் டைட்டில் வைக்க வேண்டும் என்பது முருகதாஸின் விருப்பமாக இருந்திருக்கிறது . என்ன தான் சர்கார் எனும் டைட்டிலை ரசிகர்கள் ஏற்றுக்கொண்டாலும் , இன்னும் பெட்டரான டைட்டில் அமைந்திருந்தால் நன்றாக இருந்திருக்கும் என்றும் சிலர் கருத்து தெரிவித்திருந்தனர் . சமீபத்திய பேட்டி ஒன்றின் போது முருகதாஸும் கூட சர்கார் டைட்டில் பற்றிய தன்னுடைய விருப்பத்தை தெரிவித்திருக்கிறார் . ஆரம்பத்தில் இந்த படத்துக்கு வில்லாதி வில்லன் எனும் பெயரை வைக்கலாம் என்று தான் முருகதாஸ் நினைத்திருந்தாராம் . ஆனால் கதைக்கு சர்கார் எனும் பெயர் தான் விறுவிறுப்பை கூட்டும் என்பதால் இந்த பெயரினை முடிவு செய்ததாக தெரிவித்திருக்கிறார் முருகதாஸ் . ஆனால் கோடம்பாக்கம் பக்கத்தில் வேறுவிதமான கருத்து ஒன்று உலவுகிறது . வில்லன் என்ற பெயரில் அஜீத் படம் ஒன்று ஏற்கனவே ஹிட் அடித்திருக்கிறது . அதனால் தான் இந்த டைட்டிலை இவர்கள் தவிர்த்திருக்கிறார்கள் என்று கிசுகிசுக்கிறது கோலிவுட் வட்டாரம் .


நடிகர் கமல் அரசியலுக்கு வந்தால் , வரவேற்கிறேன் என மக்களவை துணை சபாநாயகர் தம்பிதுரை தெரிவித்துள்ளார் . நடிகர் கமல் , தமிழக அரசில் ஊழல் பெருகி உள்ளதாக பேட்டி அளித்தார் . இதற்கு கண்டனம் தெரிவித்து அமைச்சர்கள் பல்வேறு பேட்டி அளித்தனர் . இதனால் , அரசியலில் பெரும் சர்ச்சை ஏற்பட்டது . இதை தொடர்ந்து கமல் , தனது ரசிர்கள் மற்றும் பொதுமக்களுக்கு , டுவிட்டர் மூலம் வேண்டுகோள் விடுத்தார் . அதில் , அந்தந்த பகுதியை சேர்ந்த ஆளுங்கட்சி பிரமுகர்கள் செய்யும் ஊழல்களை , அமைச்சர்களின் இணையதளத்துக்கு புகாரா அனுப்பும்படி கூறியிருந்தார் . இதையொட்டி , தினமும் பொதுமக்கள் அனுப்பிய புகார்களால் , அமைச்சர்களின் இணையதளம் குறித்த விவரங்கள் மாயமாகிவிட்டன . இந்நிலையில் , மக்களவை துணை சபாநாயகர் தம்பிதுரை செய்தியாளர்களை சந்தித்தார் . அப்போது , நடிகர் கமல் அரசியலுக்கு வந்தால் , வரவேற்கிறேன் என கூறினார் . அப்போது , அவர் அளித்த பேட்டி . ஜனநாயக நாட்டில் யார் வேண்டுமானாலும் , அரசியலுக்கு வரலாம் . அதற்கு முழு உரிமை உண்டு . ஆனால் கமல்ஹாசன் , எந்த திசையை நோக்கி பயணிக்கிறார் என பொறுத்திருந்து பார்க்க வேண்டும் . டெங்கு காய்ச்சல் குறித்து நடிகர் கமல் , கருத்து தெரிவித்து , அவரது டுவிட்டர் பக்கத்தில் பதிவு செய்துள்ளார் . அவர் பதவியில் இருந்து விலகும்படி கூறி இருப்பது அமைச்சர்களையா , அதிகாரிகளையா என்பதை தெளிவுப்படுத்த வேண்டும் . தற்போது தமிழக அரசு டெங்குவை கட்டுப்படுத்த உரிய நடவடிக்கை எடுத்து வருகிறது .


நியூசிலாந்துக்கு எதிரான டி20 தொடரை பாகிஸ்தான் அணி வென்றதன் மூலம் தொடர்ந்து 11 டி20 தொடர்களை வென்று அசத்தியுள்ளது . ஐசிசி டி20 தரவரிசை பட்டியலில் முதலிடத்தில் உள்ள பாகிஸ்தான் அணி , தொடர்ந்து டி20 போட்டிகளில் வெற்றிகளை குவித்து வருகிறது . ஆஸ்திரேலியாவுக்கு எதிராக அண்மையில் நடந்த தொடரில் அந்த அணியை ஒயிட்வாஷ் செய்து பாகிஸ்தான் அணி தொடரை வென்றது . இதையடுத்து நியூசிலாந்தில் சுற்றுப்பயணம் செய்து ஆடிவருகிறது பாகிஸ்தான் அணி . முதலில் டி20 தொடர் நடந்துவருகிறது . 3 போட்டிகள் கொண்ட டி20 தொடரின் முதல் போட்டியில் கடைசி ஓவரில் 2 ரன்கள் வித்தியாசத்தில் திரில் வெற்றி பெற்றது பாகிஸ்தான் அணி . 2வது டி20 போட்டி நேற்று நடந்தது . இந்த போட்டியில் டாஸ் வென்று முதலில் பேட்டிங் ஆடிய நியூசிலாந்து அணியில் இந்த முறையும் தொடக்க வீரர் கோலின் முன்ரோ தான் நன்றாக ஆடினார் . முன்ரோவும் கோரி ஆண்டர்சனும் தலா 44 ரன்கள் எடுத்தனர் . அந்த அணியின் கேப்டன் வில்லியம்சன் 37 ரன்கள் எடுக்க , அந்த அணி 20 ஓவர் முடிவில் 153 ரன்கள் எடுத்தது . 154 ரன்கள் என்ற இலக்குடன் களமிறங்கிய பாகிஸ்தான் அணியின் பாபர் அசாம் , ஃபகார் ஜமான் , ஹஃபீஸ் , ஆசிஃப் அலி ஆகிய நான்கு பேரும் சம அளவிலான பங்களிப்பை அளித்ததால் அந்த அணி 19.4 ஓவரில் பெரிய சிரமம் இன்றி 6 விக்கெட்டுகள் வித்தியாசத்தில் வெற்றி பெற்றது . இதன்மூலம் 3 போட்டிகள் கொண்ட டி20 தொடரை 2 - 0 என வென்றது . மூன்றாவது போட்டி எஞ்சியுள்ளது . இந்த தொடரை வென்றதன்மூலம் தொடர்ந்து 11 டி20 தொடர்களை வென்று பாகிஸ்தான் அணி அசத்தியுள்ளது .


உத்தரப்பிரதேச மாநிலத்தில் இன்று 3 - வது கட்டமாக 69 தொகுதிகளில் தேர்தல் நடத்துவதற்கான அனைத்து ஏற்பாடுகளும் தயார் நிலையில் உள்ளன . இன்று தேர்தல் நாட்டின் மிகப் பெரிய மாநிலமான உத்தரப்பிரதேசத்தில் மொத்தம் 403 சட்டசபை தொகுதிகளில் 7 கட்டங்களாக தேர்தல் அறிவிக்கப்பட்டு நடந்து வருகிறது . இதுவரை 2 கட்ட தேர்தல்கள் நடந்து முடிந்துள்ளன . 3 - வது கட்டமாக இன்று ( ஞாயிறு ) 69 தொகுதிகளில் இன்று தேர்தல் நடைபெறுகிறது . மத்திய உள்துறை அமைச்சர் ராஜ்நாத்சிங்கின் லக்னோ நாடாளுமன்ற தொகுதி , சமாஜ்வாதி கட்சியின் கோட்டையாக விளங்கும் கன்னோஜ் , மணிப்புரி மற்றும் எட்டாவா தொகுதிகளுக்கும் இன்று ஓட்டுப் பதிவு நடைபெறுகிறது . 12 மாவட்டங்கள் இன்று தேர்தல் நடைபெறும் 69 தொகுதிகளும் பரூக்காபாத் , ஹர்டாய் , கான்பூர் திகாத் , கான்பூர் , உன்னாவோ , பரபங்கி , சீத்தாப்பூர் உள்ளிட்ட 12 மாவட்டங்களில் இடம் பெற்றுள்ளன . கடந்த 2012 - ம் ஆண்டில் நடைபெற்ற சட்டசபை தேர்தலில் , இந்த 69 தொகுதிகளில் 55 தொகுதிகளில் சமாஜ்வாதி கட்சியும் , பகுஜன் சமாஜ் , பா . ஜனதா மற்றும் காங்கிரஸ் ஆகிய கட்சிகள் முறையே 6,5 மற்றும் 2 தொகுதிகளில் வெற்றி பெற்று இருந்தன .


புதுவை முன்னாள் அமைச்சர் சிவகுமாரை அவரது திருமண மண்டபத்துக்குள் வைத்து வெட்டியவர்கள் அவர் அருகில் வெடிகுண்டையும் போட்டுவிட்டு சென்றதால் அது வெடித்து விடுமோ என்ற பயத்தில் வெடிகுண்டு நிபுணர்களுக்காக காத்திருக்கின்றனர் . புதுவை முன்னாள் அமைச்சர் வி . எம் . சி . சிவக்குமார் ( 65 ) . ஆரம்பத்தில் தி . மு . க . வில் இருந்தார் . அப்போது அமைச்சராகவும் , பின்னர் சபாநாயகராகவும் பதவி வகித்தார் . கடந்த 2011 சட்டசபை தேர்தலில் தி . மு . க . வில் சீட் கிடைக்கவில்லை . இதனால் சுயேச்சையாக போட்டியிட்டு வெற்றி பெற்றார் . அவர் என் . ஆர் . காங்கிரஸ் ஆட்சிக்கு ஆதரவு தெரிவித்தார் . இதன்பிறகு கடந்த சட்டசபை தேர்தலின்போது அ . தி . மு . க . வில் சேர்ந்தார் . நிரவி தொகுதியில் போட்டியிட்டார் . ஆனால் தோல்வி அடைந்தார் . புதுவை மாநிலம் காரைக்காலில் உள்ள நிரவியில் வசித்து வந்தார் . அங்கு சொந்தமாக திருமண மண்டபம் ஒன்றை கட்டி வருகிறார் . இன்று மதியம் 12 மணி அளவில் அவர் நிரவியில் உள்ள கட்டப்பட்டு வரும் திருமண மண்டபத்தை பார்வையிட சென்றார் . கார் வெளியே நின்று கொண்டிருந்தது . சிவகுமாருக்கு 2013 ஆம் ஆண்டு கொலை மிரட்டல் உள்ளதால் அவருக்கு துப்பாக்கி ஏந்திய பாதுகாப்பு உள்ளது . பாதுகாப்புக்கு வந்த காவலர் மண்டபத்துக்கு வெளியே இருந்துள்ளார் . அப்போது அங்கு வந்த 6 பேர் கொண்ட கும்பல் அவர் காரின் மீது வெடிகுண்டை வீசி உள்ளது . பின்னர் காவலரை பார்த்து வெடிகுண்டை காட்டி மிரட்டி துரத்தியுள்ளது . பின்னர் மண்டபத்தின் உள்ளே நுழைந்த குமபல் சிவகுமாரை இழுத்து போட்டு சரமாரியாக வெட்டி தள்ளிவிட்டு ஓடியுள்ளது . இதில் சம்பவ இடத்திலேயே ரத்த வெள்ளத்தில் சிவகுமார் பலியானார் . ஓடும்போது அந்த கும்பல் சிவகுமார் உடல் அருகே வெடிகுண்டை வீசிவிட்டு சென்றுள்ளது . இதனால் குண்டுக்கு அருகில் கிடக்கும் சிவகுமார் உடலை மீட்க முடியாமல் போலீசார் தவித்து வருகின்றனர் . வெடிகுண்டு நிபுணர்கள் வந்த பிறகே குண்டு அகற்றப்பட்டு பின்னர் உடல் அகற்றப்ப்டும் என போலீசார் தெரிவித்துள்ளனர் . காரைக்காலில் சாராய கும்பல்களுக்கு இடையே நடந்த மோதலில் ஏற்கனவே அடுத்தடுத்து 4 பேர் கொல்லப்பட்டனர் . இந்த சம்பவம் தொடர்பாக சிவக்குமாருக்கும் மற்றொரு தரப்பினருக்கும் மோதல் இருந்து வந்துள்ளது . இதனால் அந்த கும்பல் தான் அவரை கொலை செய்திருக்கலாம் என போலீசார் கருதுகின்றனர் .


இது வெறும் இடைக்கால ஏற்பாடே ! பி . ஜே . பி . யுடன் கூட்டணி சேர்வார் தினகரன் ! : யார் , யார் சொன்னது ? உலகின் மிக சிறந்த சொல் ‘செயல்’தான் . ஆனாலும் செயலுக்கு இணையான வீரியங்கள் சொல்லுக்கும் உண்டு . அதிலும் சமூகத்தில் முக்கிய நபர்கள் சொல்லும் சொல்லுக்கு ஏற்படும் பக்க விளைவுகளும் , வீரியமும் தனியே . அந்த வீரியமிக்க ‘சொற்களை’ டீல் செய்வதுதான் இந்த பகுதி . * நாங்கள் நாட்டை உள்நாட்டில் மட்டும் பாதுகாக்கவில்லை . தேவைப்பட்டால் எல்லை தாண்டியும் சென்று நம் நாட்டை பாதுகாப்போம் . பாகிஸ்தானுடன் இந்தியா நட்பையே விரும்புகிறது ஆனால் அவர்களுக்கு இதில் ஆர்வம் இல்லை . - ராஜ்நாத் சிங் * திராவிடம் இல்லாத தமிழகம் என்று முழங்கும் சக்திகளுக்கு பலம் சேர்க்கும் விதமாக டி . டி . வி . தினகரனின் நடவடிக்கை அமைந்துள்ளது . - நாஞ்சில் சம்பத் * நான் ஏதோ பச்சை படுகொலை செய்துள்ளேன் என்று நாஞ்சில் சம்பத் கூறியுள்ளார் ! அவர் பேசுவதில் வல்லவர் . எங்களை பொறுத்தவரை புதிய அமைப்பு துவங்கியது , வெறும் இடைக்கால ஏற்பாடே ! - தினகரன் * எனக்கு வந்த தகவலின் படி பி . ஜே . பி . யில் இருந்து எடப்பாடி பழனிசாமி , பன்னீர்செல்வம் இருவரும் மிரட்டப்பட்டதாகவும் , அதன் காரணமாகவே என் மீது நடவடிக்கை எடுக்கப்பட்டதாகவும் தெரிகிறது . - கே . சி . பழனிசாமி * தெலுங்கு தேசம் கட்சி சரியான நேரத்தில் முக்கியமான முடிவு எடுத்திருக்கிறது . பி . ஜே . பி . யின் செயல்பாடுகளை மக்கள் கவனித்து வருகிறார்கள் . அக்கட்சிக்கு மக்கள் சரியான பாடம் புகட்டுவார்கள் . - சந்திரபாபு நாயுடு * காவிரி மேலாண்மை வாரிய விவகாரத்தில் பிரதமரை நேரடியாக சந்தித்து பேச ஆளுங்கட்சியான அ . தி . மு . க . வுக்கே டைம் கொடுக்காதபோது , எதிர்கட்சிகளை அழைப்பார்கள் எப்படி நம்புவது ? - ஸ்டாலின் * அரசியல் எனக்கும் , ரஜினிக்கும் இடையில் நிச்சயம் கருத்து வேறுபாட்டை ஏற்படுத்தும் . திரையுலகில் நானும் ரஜினியும் போட்டியாளர்களாக இருந்தாலும் கூட எங்களுக்குள் ஒரு நட்பு நிலவியது . ஆனால் அரசியலில் அதை எதிர்பார்க்க முடியாது . - கமல்ஹாசன் * மத்திய அரசு மீது நம்பிக்கையில்லா தீர்மானம் கொண்டு வருவார்களா என்பது பற்றி எங்களுக்கு தெரியாது . அப்படி நடக்கும் பட்சத்தில் ஆதரவு அளிப்பதா என்பது குறித்து கட்சி தலைமைதான் முடிவு செய்யும் . - தம்பிதுரை * எம் . ஜி . ஆர் . , கருணாநிதி , ஜெயலலிதா போன்றோர் சினிமா மூலமாக அரசியலுக்கு வந்தவர்கள்தானே ! அவர்கள் நல்லாட்சி தந்தார்களே . ரஜினி , கமல் இருவரும் எனது நெருங்கிய நண்பர்களே . அவர்கள் இருவருக்காகவும் தேர்தலில் பிரச்சாரம் செய்வேன் . - பிரபு * அ . தி . மு . க . வின் ஓட்டு பலவாறாக பிரியும் . அதில் தினகரனையும் ஒரு தரப்பு ஆதரிக்கும் . ‘பி . ஜே . பி . யுடன் கூட்டணி சேரமாட்டேன்’ என்று தினகரன் இன்று சொன்னாலும் கூட , நாளையும அதே நிலையில் இருப்பார் என்று சொல்ல முடியாது . - நல்லகண்ணு


19 வயதுக்கு உட்பட்ட ஆசிய கோப்பை இறுதி போட்டியில் இலங்கை அணியை 144 ரன்கள் வித்தியாசத்தில் வீழ்த்தி இந்திய அணி 6வது முறையாக கோப்பையை வென்றுள்ளது . 19 வயதுக்கு உட்பட்ட ஆசிய கோப்பை தொடர் கடந்த மாதம் 29ம் தேதி முதல் வங்கதேசத்தில் நடந்தது . இந்த தொடரின் அரையிறுதியில் வங்கதேசத்தை வீழ்த்தி இந்திய அணியும் , மற்றொரு அரையிறுதியில் ஆஃப்கானிஸ்தானை வீழ்த்தி இலங்கை அணியும் இறுதி போட்டிக்கு முன்னேறின . இதையடுத்து இந்தியா மற்றும் இலங்கை அணிகளுக்கு இடையேயான இறுதி போட்டி தாக்காவில் நேற்று நடந்தது . இந்த போட்டியில் டாஸ் வென்ற இந்திய அணி முதலில் பேட்டிங் ஆடியது . தொடக்க வீரர்கள் ஜெய்ஸ்வால் மற்றும் அனுஜ் ராவட் சிறப்பான தொடக்கத்தை அமைத்து கொடுத்தனர் . இருவருமே அரைசதம் கடந்தனர் . முதல் விக்கெட்டுக்கு இவர்கள் 121 ரன்களை சேர்த்தனர் . அனுஜ் ராவட் 57 ரன்களில் ஆட்டமிழந்தார் . தேவ்தத் படிக்கல் 31 ரன்கள் எடுத்து அவுட்டானார் . சிறப்பாக ஆடிய ஜெய்ஸ்வால் 85 ரன்களில் ஆட்டமிழந்தார் . 41வது ஓவரின் 5வது பந்தில் இந்திய அணியின் ஸ்கோர் 194 ரன்களாக இருந்தபோது ஜெய்ஸ்வால் ஆட்டமிழந்தார் . அதன்பிறகு எஞ்சிய 9 ஓவர்களில் கேப்டன் பிரப்சிம்ரன் சிங் மற்றும் ஆயுஷ் பதோனி ஆகிய இருவரும் இலங்கை அணியின் பந்துவீச்சை அடித்து நொறுக்கி ரன்களை குவித்தனர் . கேப்டன் சிங் 37 பந்துகளில் 65 ரன்களும் பதோனி 28 பந்துகளில் 52 ரன்களும் குவித்து இறுதி வரை ஆட்டமிழக்காமல் இருந்தனர் . இதையடுத்து இந்திய அணி 50 ஓவர் முடிவில் வெறும் 3 விக்கெட் இழப்பிற்கு 304 ரன்களை குவித்தது . 305 ரன்கள் என்ற கடின இலக்குடன் களமிறங்கிய இலங்கை அணியின் தொடக்க வீரர் மதுஷ்கா 49 ரன்களும் பரணவிதானா 48 ரன்களும் எடுத்தனர் . மற்ற வீரர்கள் அனைவருமே சொற்ப ரன்களில் அடுத்தடுத்து விக்கெட்டுகளை பறிகொடுத்தனர் . இந்திய அணியின் ஹர்ஷ் தியாகியின் பந்துவீச்சை சமாளிக்க முடியாமல் திணறினர் . ஹர்ஷ் மட்டும் 6 விக்கெட்டுகளை வீழ்த்தினார் . 38 . 4 ஓவரில் வெறும் 160 ரன்களுக்கு இலங்கை அணி ஆல் அவுட்டானது . இதையடுத்து 144 ரன்கள் வித்தியாசத்தில் அபார வெற்றி பெற்ற இந்திய அணி , 6வது முறையாக ஜூனியர் ஆசிய கோப்பையை வென்று அசத்தியது .


மழைக்காலம் என்று வந்துவிட்டால் டெங்கு போன்ற காய்ச்சல்கள் வருவது இயல்பு தான் என்றும் , இது ஒரு பிரச்சனையே இல்லை என்றும் அமைச்சர் செல்லூர் ராஜூ தெரிவித்துள்ளார் . தமிழகத்தில் கடந்த 1 மாத காலமாக டெங்கு காய்ச்சலின் தாக்கம் அதிகரித்து வருகிறது . மாசிலம் முழுவதும் பரவி வரும் டெங்குவை கட்டுப்படுத்த முடியாமல் தமிழக அரசு திணறி வருகிறது . ஒவ்வொரு நாளும் 10 க்கும் மேற்பட்டோர் டெங்கு காய்ச்சலுக்கு பலியாகி வருகின்றனர் . இதைத் தொடர்ந்து மத்திய அரசு சார்பில் மருத்துவ குழுவினரும் , மத்திய இணை அமைச்சர் அஸ்வின் குமாரும் தமிழகம் வந்து டெங்கு குறித்து ஆய்வு செய்தனர் . இந்நிலையில் மதுரையில் டெங்கு காய்ச்சல் தடுப்பு ஆய்வுக் கூட்டம் மாவட்ட ஆட்சியர் வீரராகவ ராவ் தலைமையில் நடைபெற்றது . , க்கள் , டி . ஆர் . ஓ . , குணாளன் , வன அலுவலர் சமர்தா பங்கேற்றனர் . நிகழ்ச்சியில் பேசிய அமைச்சர் செல்லூர் ராஜூ , மழைக் காலம் என்று வந்தால் டெங்கு போன்ற காய்ச்சல்கள் வருவது சகஜம் தான் என்று தெரிவித்தார் . இது ஒரு பிரச்சனையே அல்ல என்றும் தெரிவித்த செல்லூர் ராஜு , டெங்குவை கட்டுப்படுத்த தமிழக அரசு தீவிர நடிவடிக்கை எடுத்து வருவதாக கூறினார் . காய்ச்சல் ஏற்பட்டால் உடனடியாக அரசு மருத்துவமனைகளில் சிகிச்சை பெற வேண்டும் என்றும் , தானாக மருந்து எடுத்துக் கொள்வது மிகத் தவறானது . என்றும் அமைச்சர் செல்லூர் ராஜு கேட்டுக் கொண்டார் . டெங்கு காய்ச்சலால் தமிழகமே பீதியில் ஆழ்ந்துள்ள நிலையில் அமைச்சரின் இந்த பேச்சு பொது மக்களிடையே ஆத்திரத்தை ஏற்படுத்தியுள்ளது .


கஜா புயலை வைத்து யார் காரியம் சாதிக்கிறார்களோ இல்லையோ . . . தினகரன் செமத்தியாக அரசியல் செய்து கொண்டிருக்கிறார் . பதினோறு நாட்கள் டெல்டாவில் தங்கி , புயல் பாதிப்பு பகுதிகள் ஒவ்வொன்றுக்கும் சென்று முதல்வர்கள் இருவரையும் , அமைச்சர்கள் அத்தனை பேரையும் விளாசி தள்ளினார் . பேசினார் என்பதை விட பிரசாரம் செய்தார் என்பதுதான் சரியான பதம் . டெல்டாவில் தங்கியிருந்து இந்த கூத்துக்களை அரங்கேற்றியவர் , இப்போது அதைவிட்டு வெளியேறிய பின் வேறு வகையில் அரசுக்கு குடைச்சல்களை கொடுக்க துவங்கிவிட்டார் . அதாவது கஜா புயலால் பாதிக்கப்பட்டவர்களுக்கான நிவாரணத்துக்காக அரசாங்கம் கொள்முதல் செய்து வாங்கி வரும் அத்தனை பொருட்களின் தரத்திலும் ஊழல் நடந்து , கோடி கோடியாய் ஒவ்வொரு துறையிலும் சுருட்டல்கள் நடந்திருப்பதாக விளாசிக் கட்ட துவங்கியிருக்கிறார் தினகரன் . ஏற்கனவே பெட்ஷீட்கள் கைத்தறி சங்கங்களில் வாங்காமல் , தனியார் விசைத்தறி நிறுவனங்களிடமிருந்து தரமற்ற ரகத்தில் வாங்கப்படுவதாக கிளம்பியிருக்கும் புகாரை வைத்த ஒரு அரசியல் செய்தார் தினகரன் . இப்போது அதற்கடுத்து , மின் துறை அமைச்சர் தங்கமணிக்கு செக் வைக்க துவங்கியுள்ளார் இப்படி . . . “மின்சார துறைக்கு இருநூறு கோடி ரூபாய் மத்திய அரசு உடனடியாக வழங்கியிருக்கிறது என்று சொன்னார் அத்துறை அமைச்சர் தங்கமணி . ஆனால் இந்த பணத்தில் வாங்கியிருப்பதெல்லாம் தரமற்ற தளவாடங்கள் என்று நான் குற்றம் சாட்டுகிறேன் . நான் குற்றம் சாட்டுவதற்கு ஆதாரம் இருக்கிறது . சேதமடைந்த லட்சக்கணக்கான மின் கம்பங்களுக்கு மாற்றாக தற்போது புதிய மின் கம்பங்கள் வாங்கப்பட்டுள்ளன . தரமற்ற இரும்பு மற்றும் சிமெண்டினால் செய்யப்படுள்ள மின் கம்பங்களை வாங்கியிருக்கிறார்கள் . இதை மெய்ப்பிக்கும் ஒரு சம்பவமும் உள்ளது . மன்னார்குடியில் ஒரு இடத்தில் மின் கம்பம் நடும்போது , கம்பத்தின் மேலே ஊழியர் வேலை பார்த்துக் கொண்டிருந்தபோது அது உடைந்து சரிய , மின்வாரிய ஊழியர் இருபது அடி உயரத்தில் இருந்து கீழே விழுந்து அவரது முதுகெழும்பில் முறிவு ஏற்பட்டுள்ளதாக செய்தி வெளியிடப்பட்டுள்ளது . ஆக தரமற்ற மின் தளவாடங்களை வாங்கி வைத்து இவர்கள் என்ன நிவாரணத்தை சாதிக்கப்போகிறார்கள் ? ஏற்கனவே கஜா புயல் பல கோடி மதிப்புள்ள உடைமைகளை சூறையாடிவிட்டது , ஆனால் இவர்களின் ஊழலால் நடைபெறும் புணரமைப்பு பணிகளால் எத்தனை பேரின் உயிர் சூறையாடப்பட போகிறதோ ! ஆனால் ஒன்று மட்டும் நிச்சயம் , கஜா செய்த கலகத்தை விட ஆயிரம் மடங்கு குரூரமானது , இந்த அரசு செய்யும் ஊழல் நிவாரணம் . ” என்று வெளுத்தெடுத்திருக்கிறார் .


கர்நாடக மாநிலத்தில் நல்ல மழை பெய்து வருவதால் காவிரி நதிநீர் பங்கீட்டில் பிரச்சனை எதுவும் இருக்காது என தெரிவித்துள்ள முதலமைச்சர் குமாரசாமி , காவிரி மேலாண்மை ஆணையம் சொன்னதைச் செய்வோம் என கூறினார் . கர்நாடக முதலமைச்சர் குமாரசாமி , மதுரை மீனாட்சி அம்மனை தரிசனம் செய்ய , மனைவி , மகனுடன் நேற்று மாலை தனி விமானம் மூலம் மதுரைக்கு வந்தார் . அவரை மதுரை மாவட்ட ஆட்சியர் வீரராகவராவ் , கோவில் தக்கார் கருமுத்து கண்ணன் மற்றும் கோவில் பட்டர்கள் பூரண கும்ப மரியாதையுடன் வரவேற்று உள்ளே அழைத்துச் சென்றனர் . மீனாட்சி அம்மனை வழிபட்ட குமாரசாமி செய்தியாளர்களிடம் பேசினார் . அப்போது விவசாயிகளுக்கு உதவுவதற்காக மழை வேண்டி அம்மனிடம் பிரார்த்தனை செய்தேன் . தற்போது கேரளாவிலும் , கர்நாடகத்திலும் பருவமழை பெய்து வருகிறது . தற்போது நீர் வரத்து அதிகரித்து உள்ளதால் கர்நாடக பாசனத்துறை அதிகாரிகளை அழைத்து கபினி அணையில் இருந்து தண்ணீர் திறந்து விட உத்தரவிட்டுள்ளேன் என தெரிவித்தார் . எனது அரசு தண்ணீர் தருவதில் சட்டபூர்வமான அணுகுமுறை தான் மேற்கொண்டு உள்ளது . 2 மாநிலங்களுக்கும் நீர் பங்கீட்டில் எவ்வித பிரச்சினையும் இருக்காது . காவிரி மேலாண்மை ஆணையம் தெரிவித்த நதிநீர் பங்கீட்டின் அளவின்படி தண்ணீர் திறந்து விடப்படும் உன அவர் உறுதி அளித்தார் . . தமிழகத்தில் உள்ள விவசாயிகளும் எங்களோட பிரதர்ஸ்தான் என தெரிவித்த குமாரசாமி , இயற்கை என்பது இருமாநிலத்திற்கும் பொதுவானது தான் . என கூறினார் . பெங்களூரு வந்த கமல்ஹாசன் அரசியல் சம்பந்தமாக என்னிடம் பேசவில்லை என்றும் , தண்ணீர் திறந்து விடுவது சம்பந்தமாகவே என்னிடம் பேசினார் என்றும் குமாரசாமி தெரிவித்தார் .


மத்திய அரசை விமர்சித்து அ . தி . மு . க . வின் நியூஸ்பேப்பரில் கால் பக்கம் கவிதை எழுதியதற்கு மறுநாளே எடப்பாடியாருக்கு எதிரான லஞ்ச ஒழிப்பு வழக்கு விஸ்வரூபமெடுக்க துவங்கியுள்ளது ! ஆளும் அணி வட்டாரத்தில் பெரும் பரபரப்பை கிளப்பியுள்ளது இந்த விவகாரம் . அ . தி . மு . க . வின் அதிகாரப்பூர்வ நாளேடான ‘நமது அம்மா’வில் பெட்ரோல் , டீசல் விலையேற்ற விவகாரம் குறித்து ‘ஆவேச கூச்சலும் ! அடிவயிறு எரிச்சலும்’ எனும் தலைப்பில் கடந்த செவ்வாயன்று ஒரு கவிதை வெளியாகி இருந்தது . இதில் மத்தியில் ஆளும் பி . ஜே . பி . யை வெளுத்தெடுத்திருந்தனர் . ’இந்த நாட்டில் நிம்மதியாய் வாழ வழியில்லை ! மத்தியில் ஆளும் அரசு அபாரமாய் நடிக்குது ! பி . ஜே . பி . ஆளாத மாநிலங்களை மாற்றாந்தாய் போக்கோடு நடத்துது’ என்று வறுத்தெடுத்திருந்தனர் . பியின் வி . ஐ . பி . க்கள் கடுமையாக டென்ஷனடைந்தனர் . உடனடியாக அந்த கவிதை ஸ்கேன் செய்யப்பட்டு , இந்தி மொழிபெயர்ப்புடன் பி . ஜே . பி . தலைமைக்கு அனுப்பப்பட்டன . இதை வாசித்த அமித்ஷா கண் சிவந்ததாக தகவல் . நமது அம்மா ! என்பது அ . தி . மு . க . வின் அதிகாரப்பூர்வ பத்திரிக்கை . ஆகவே இந்த கவிதையானது எடப்பாடி பழனிசாமி மற்றும் ஓ . பன்னீர்செல்வம் இருவரது ஒப்புதலின் படிதான் வந்துள்ளது , ஆக அவர்கள் நம்மை விமர்சிக்க துவங்கிவிட்டார்கள் , எப்போவோ பெரும்பான்மை இழந்துவிட்ட இந்த அரசாங்கமானது நம் தயவில் ஓடிக் கொண்டிருக்க , இவர்கள் நம்மையே குத்திப் பார்ப்பதென்றால் ஏன் பொறுக்க வேண்டும் ? என்று தமிழக பி . ஜே . பி . யினர் தலைமையிடம் ஆதங்கத்தோடு மன்றாடினர் . அதை மெளனமாக கேட்டுக் கொண்டது தலைமை . இந்நிலையில் நேற்று புதன்கிழமையன்று தமிழக முதல்வர் மீதான லஞ்ச ஒழிப்பு துறை தொடர்பான வழக்கொன்று சென்னை உயர்நீதிமன்றத்தில் விசாரணைக்கு வந்தது . இந்த வழக்கின் நிலை என்ன என்பது குறித்து லஞ்ச ஒழிப்பு துறையிடம் கேட்டு விளாசித்தள்ளிவிட்டது ஐகோர்ட் . அதாவது நெடுஞ்சாலை துறைக்கான பணி ஒப்பந்தங்கள் முதல்வரின் நெருங்கிய உறவினர்கள் மற்றும் பினாமிகளாக செயல்பட்டவர்களுக்கு ஒதுக்கப்பட்டது . சுமார் நான்காயிரம் கோடிகளுக்கு மேற்பட்ட தொகை மதிப்புடையது இது . முதல்வரின் துணையுடன் நடந்துள்ள மிகப்பெரிய ஊழல் இது ! எனவே லஞ்ச ஒழிப்புத்துறை வழக்கு பதிவு செய்து விசாரணை நடத்திட வேண்டும் ! என்று துவக்கத்தில் புகார் கொடுத்திருந்தார் . பிறகு இந்த விசாரணையானது பாரபட்சமின்றி நடக்க , வேறு சிறப்பு விசாரணை அமைப்புக்கு மாற்றிட கோரி மீண்டும் ஒரு மனு தாக்கல் செய்திருந்தார் . ஆர் . எஸ் . பாரதி சார்பில் வக்கீல் என் . ஆர் . இளங்கோ ஆஜரானார் . எதிர்தரப்பில் அட்வோகேட் ஜெனரல் விஜய்நாராயண் ஆஜராகியிருந்தார் . நெடுஞ்சாலை துறை அதிகாரிகளிடம் விசாரணை நடத்தி அது தொடர்பான விவரங்களை விளக்கி கவரை சீல் செய்து நீதிமன்றத்தில் தாக்கல் செய்திருந்தது அட்வோகேட் ஜெனரல் தரப்பு . ஆனால் அந்த கவரை பிரித்துப் பார்க்க நீதிபதி மறுத்துவிட்டார் . பிறகு அவர் . . . “மனுதாரர் கொடுத்த புகார் மீது நடத்தப்பட்ட விசாரணை , ஒப்பந்த பணிகள் தொடர்பான நிபுணர் குழு விசாரணை , யாரிடம் எல்லாம் விசாரணை நடந்தது என்பது குறித்து வரும் திங்கட்கிழமை லஞ்ச ஒழிப்பு துறை விவர அறிக்கை தாக்கல் செய்ய வேண்டும் . ” என்று கண்டிப்புடன் உத்தரவிட்டிருக்கிறார் . ஆக சென்னை உயர்நீதிமன்றமானது எடப்பாடியாருக்கு எதிரான வழக்கை உன்னிப்பாக எடுத்துக் கொள்ள துவங்கியிருப்பதாகவும் , நமது அம்மாவில் கவிதை வந்த மறுநாளே இப்படியான அதிரடிகள் துவங்கியிருப்பதாகவும் கருத்துக்களை பரப்ப துவங்கியுள்ளனர் அரசியல் விமர்சகர்கள் . எடப்பாடியாருக்கு இந்த வழக்கு கூடிய விரைவில் பெரும் சவாலாக மாறும் ! இந்த வழக்கில் மிக தெளிவாக விசாரணை நடத்திட சொல்லி மத்தியிலிருந்து உத்தரவு வரும் பட்சத்தில் மாநில அழுத்தங்களுக்கு லஞ்ச ஒழிப்புத்துறையின கலங்கிட மாட்டார்கள் ! இனி டாப் கியருக்கு மாறும் இந்த வழக்கு விசாரணைஃ என்கிறார்கள் .


நாளுக்கு நாள் ‘காற்றின் மொழி’ படம் அனைவரையும் ஆச்சரியத்தில் ஈர்த்து வருகிறது . அப்படத்தின் பற்றிய எதிர்பார்ப்புகள் அதிகரித்துக்கொண்டே வருகிறது . பெரிய நடிகர்களின் பெயர்கள் உதாரணத்திற்கு சிம்பு அப்படத்தில் நடித்திருப்பதாக வந்த செய்தி பரபரப்பாக பேசப்பட்டது . அதைத் தொடர்ந்து தற்போது , அண்மைக் காலங்களில் நகைச்சுவையில் எல்லோரையும் கவர்ந்து வருகிறார் யோகிபாபு . அவர் ‘காற்றின் மொழி’ படத்திற்காக சில காட்சிகளில் நடித்திருக்கிறார் . ஜோதிகாவுடன் நடித்த இரண்டு காட்சிகளுமே நகைச்சவை மிகுந்து இருக்கும் . அரங்கத்தில் மிகப்பெரிய சிரிப்பலைகளை ஏற்படுத்தும் விதமாக அமைந்திருக்கிறது என்று படக்குழு தெரிவிக்கிறது . RJ வாக நடிக்கும் ஜோதிகாவிற்கு நிறைய பேர் தொலைபேசியில் தொடர்புகொண்டு அவரவர்களின் காதலைப் பற்றி பேசுகின்றனர் . அதில் ஒரு அழைப்பாளராக யோகிபாபுவும் பேச , ஜோதிகா அவருக்கு காதலில் ஏற்படும் பிரச்சனையை எப்படி சரிசெய்வது என்று தீர்வு சொல்லும் விதமாக அந்த காட்சிகள் அமைக்கப்பட்டுள்ளது . BOFTA - வின் தனஞ்செயன் , விக்ரம் குமார் மற்றும் லலிதா தனஞ்செயன் ஆகியோர் தயாரித்துள்ள இப்படத்தில் விதார்த் , லக்ஷ்மி மஞ்சு , M . S . பாஸ்கர் , மனோபாலா , குமரவேல் , மோகன்ராமன் , உமா , பத்மநாபன் , சீமா தனேஜா மற்றும் சிந்து ஆகியோர் நடித்திருக்கின்றனர் . A . R . ரகுமானின் உறவினரான A . H . காஷிப் இசையமைத்திருக்கிறார் . இவர் ஏற்கனவே இசையமைத்தப் பாடல் அனைவரையும் மயக்கத்தில் ஆழ்த்தியது குறிப்பிடத்தக்கது . மகேஷ் முத்துசாமி ஒளிப்பதிவு செய்ய , கலையை கதிர் கவனிக்கிறார் . உடைகளை பூர்ணிமாவும் , பிரவின் KL எடிட்டிங் செய்கிறார் . ராதா மோகன் இயக்கிய இப்படத்திற்கு பொன் பார்த்திபன் வசனங்களை எழுதியிருக்கிறார் .


மதியழகன் , ஆர் . ரம்யா தயாரித்திருக்கும் ' மறைந்திருந்து பார்க்கும் மர்மமென்ன ' படத்திற்கு சென்ஸார் மறுக்கப்பட்டிருக்கிறது . இப்படத்தில் ' திலகர் ' படத்தில் நடித்த துருவா ஹீரோவாகவும் , இரண்டு பேர் நாயகிகளாகவும் நடித்துள்ளனர் . ஒருவர் ஐஸ்வர்யா தத்தா . இன்னொருவர் அஞ்சனா . இவர்களுடன் ஜேடி சக்ரவர்த்தி , சரண்யா பொன்வண்ணன் , ராதாரவி , நாகிநேடு , மனோபாலா , அருள்தாஸ் , ‘மைம் ' கோபி , ‘சதுரங்க வேட்டை ' புகழ் வளவன் , ' நான் மகான் அல்ல ' ராம் ஆகியோர் நடித்துள்ளனர் . இப்படம் இன்று சென்ஸார் அதிகாரிகளால் தணிக்கை செய்ய பார்க்கப்பட்டது . இதுகுறித்து இயக்குநர் ராகேஷ் கூறியதாவது , ' மறைந்திருந்து பார்க்கும் மர்மமென்ன ' இன்று சமூகத்தில் நடக்கும் சிறுசிறு குற்றங்களை மையப்படுத்திய கதையாகும் . ஒவ்வொரு நாளும் பெண்களையும் , குழந்தைகளையும் அச்சுறுத்தும் சமூக விரோத சம்பவங்கள் நிறைய நடைபெற்றுக்கொண்டே இருக்கிறது . அதை செய்திகளாகப் படிக்கிறோம் . தொலைக்காட்சிகளில் சிசிடிவியினால் பதிவு செய்யப்பட்ட வீடியோவாகப் பார்க்கிறோம் . சமூக வலைதளங்களில் பரப்பி விழிப்புணர்வை ஏற்படுத்துகிறோம் . அங்கெல்லாம் சென்ஸார் தலையிடுவதில்லை . அப்போதெல்லாம் அதனால் மக்களின் மனம் பாதிக்கப்படுகிறதா இல்லையா என யாரும் தடை விதிப்பதில்லை . ஆனால் அதையே மக்களுக்கும் பெண்களுக்கும் விழிப்புணர்வை ஏற்படுத்தும் படமாக எடுத்தால் பிரம்பை தூக்கிக்கொண்டு வந்துவிடுகிறது சென்ஸார் . நான் சொல்லியிருக்கும் கதையை இங்கு நடக்கவில்லையென்றோ , அவை சமூக தளங்களில் வலம் வரவில்லையென்றோ சென்ஸார் அதிகாரிகளால் மறுக்கமுடியவில்லை . ஆனால் எந்த சான்றிதழும் தராமல் மறுக்க மட்டும் முடிந்திருக்கிறது . இன்ன இன்னதான் படமாக்கப்பட வேண்டும் என்ற வழிகாட்டி முறையாவது சென்ஸார் போர்டால் முன்னாடியே தரப்பட்டிருந்தால் அப்படிப்பட்ட காட்சிகளையோ வசனங்களையோ படமாக்குவதைத் தவிர்க்கலாம் . ஆனால் அப்படியொன்று இங்கு இல்லையே . எடுத்த படத்தையே பார்க்க ஒருமாதம் இழுத்தடிக்கும் இவர்களிடம் ஸ்கிரிப்ட் கொடுத்து படிக்கச் சொல்லி ஓகே வாங்கி படம் பண்ணமுடியுமா ? எடுத்த பின் நம் கருத்துச் சுதந்திரம் சிக்கி சின்னாப் பின்னமாகி துண்டு துக்கடாவாகி வெளி வருகிறது . இப்போது என் படத்திற்கு சென்ஸார் ' யு / ஏ ' அல்லது ' ஏ ' சான்றிதழாவது தாங்க என்று வாதாடி , அழுதும் கூட கேட்டுப் பார்த்துவிட்டேன் . எந்த சான்றிதழும் தரவில்லை . ரிவைஸிங் கமிட்டிக்கு போங்க என்று சொல்லிவிட்டார்கள் . பெண்களுக்கான , சிறுவர்களுக்கான விழிப்புணர்வு படம் இது . சிகரெட் பிடிக்காதீர்கள் என்பதை சிகரெட் பிடிப்பதுபோல் காட்டித்தானே எச்சரிக்கிறார்கள் ? அதுபோல சமூக விரோத சம்பவங்களைக் காட்டித்தான் என் படத்தில் எச்சரிக்கை செய்துள்ளேன் . அதற்கு ரிவைஸிங் கமிட்டியா ? ஒரு நல்ல படம் இப்படி பாடாய்ப் படணுமா ? சமீபத்தில் ' தரமணி ' படத்திற்கும் இப்படியொரு கொடுமை நடந்திருக்கிறது . படைப்பாளிகளின் கருத்துச் சுதந்திரம் இந்த சினிமாவில் மட்டும் இவ்வளவு கடுமையாக தாக்கப்படுகிறது . இதற்கு வழிகாட்டும் முறையையாவது உருவாக்கித் தாருங்கள் என மிகுந்த மன வருத்தத்துடன் குறிப்பிட்டார் இயக்குநர் ராகேஷ் .


இபிஎஸ் - ஓபிஎஸ் அணியைச் சேர்ந்த அறந்தாங்கி ரத்தினம் , விருத்தாசலம் கலைச் செல்வன் மற்றும் கள்ளக்குறிச்சி பிரபு ஆகிய எம்எல்ஏக்கள் , பட்ஜெட் கூட்டத் தொடரைப் புறக்கணித்து மதுரை மேலூரில் டி . டி . வி . தினகரன் நடத்திய புதிய அமைப்பு அறிமுகக் கூட்டத்தில் பங்கேற்றனர் . மதுரை மாவட்டம் மேலூரில் இன்று நடைபெறும் பொதுக்கூட்டத்தில் தனது புதிய அமைப்பின் பெயரை அறிவிப்பேன் என்று டிடிவி தினகரன் ஏற்கெனவே தெரிவித்திருந்தார் . அதன்படி டிடிவி தினகரன் தலைமையில் பொதுக்கூட்டம் மதுரை மேலூரில் இன்று காலை தொடங்கியது . அப்போது தொண்டர்கள் மத்தியில் டிடிவி தினகரன் தனது புதிய அமைப்பின் பெயரை அறிவித்தார் . " அம்மா மக்கள் முன்னேற்ற கழகம்’ என தனது அமைப்பின் பெயரை அறிவித்த தினகரன் தொடர்ந்து கொடியையும் அறிமுகப்படுத்தினார் . அதில் , கருப்பு , வெள்ளை , சிவப்பு கொடியில் நடுவில் ஜெயலலிதா படம் இடம்பெற்றுள்ளது . இன்று நடைபெறும் கூட்டத்தில் அதிமுக எம்எல்ஏக்கள் பங்கேற்பார்கள் என முன்னாள் அமைச்சரும் , தினகரன் ஆதரவாளருமான செந்தில் பாலாஜி தெரிவித்திருந்தார் . இந்நிலையில் இபிஎஸ் - ஓபிஎஸ் அணியைச் சேர்ந்த அறந்தாங்கி ரத்தினம் , விருத்தாசலம் கலைச் செல்வன் மற்றும் கள்ளக்குறிச்சி பிரபு ஆகிய எம்எல்ஏக்கள் , பட்ஜெட் கூட்டத் தொடரைப் புறக்கணித்து மதுரை மேலூரில் டி . டி . வி . தினகரன் நடத்திய புதிய அமைப்பு அறிமுகக் கூட்டத்தில் பங்கேற்றனர் . சண்முகம் முட்டுக்கட்டை போடுவதாக கூறி அதிமுகவில் இருந்து விலகி டி . டி . வி . தினகரன் அணியில் சேர்ந்த பிரபு இன்று மேலூர் கூட்டத்தில் பங்கேற்றார் .


கடந்த சில மாதங்களுக்கு முன் சேகர் ரெட்டி வீட்டில் வருமான சோதனை நடத்தியபோது டைரி ஒன்றை கைப்பற்றினர் வரித்துறை அதிகாரிகள் . அதில் முக்கி அமைச்சர்கள் , எம்எல்ஏக்கள் , ஐஏஎஸ் , ஐபிஎஸ் மற்றும் அரசு அதிகாரிகள் 50 பேருக்கு 350 கோடி ரூபாய்க்கு மேல் லஞ்சம் கொடுத்ததாக விவரங்கள் இருந்ததையடுத்து தக்க நடவடிக்கை எடுக்கும்படி தமிழக அரசுக்கு பரிந்துரைக்கப்பட்டுள்ளது . லஞ்ச பட்டியலை , தமிழக தலைமைச் செயலாளரும் , ஊழல் தடுப்பு கண்காணிப்பு ஆணைய பொறுப்பையும் கவனித்து வரும் கிரிஜா வைத்தியநாதனுக்குத்தான் வருமான வரித்துறை அனுப்பியுள்ளது . அவர்தான் லஞ்சம் மற்றும் ஊழல் கண்காணிப்பு இயக்குநரகத்துக்கு உயர் அதிகாரிகள் மீது நடவடிக்கை எடுக்க உத்தரவிட வேண்டும் . எனவே , நேர்மையான அதிகாரியாக இருந்தாலும் , துணிச்சலான முடிவுகளை எடுக்க வேண்டிய நெருக்கடியில் இருந்தார் கிரிஜா வைத்தியநாதன் . இந்த நிலையில் வருமான வரித்துறை சேகர் ரெட்டி விவகாரத்தில் நடவடிக்கை எடுக்குமாறு பரிந்துரை செய்துள்ளது குறித்து முதல் அமைச்சர் எடப்பாடி பழனிச்சாமியுடன் , தலைமைச் செயலாளர் கிரிஜா வைத்தியநாதன் ஆலோசனை நடத்தியுள்ளார் . அதேநேரத்தில் தான் ஊழல் தடுப்பு ஆணைய பொறுப்பில் இருந்து விலகுவதாக கிரிஜா வைத்தியநாதன் தெரிவித்துள்ளார் . உடனே இதனை மறுக்காமல் ஏற்றுக்கொண்ட முதல்வர் எடப்பாடி பழனிச்சாமி , தான் நெடுஞ்சாலைத்துறை அமைச்சராக இருந்தபோது தனக்கு பக்கபலமாக இருந்த உள்துறை செயலாளராக உள்ள நிரஞ்சன் மார்டினிடம் ஊழல் தடுபபு ஆணைய பொறுப்பை ஒப்படைத்தார் . ஜெயலலிதாவால் ஓரம் கட்டப்பட்டிருந்த நிரஞ்சன் மார்டி எடப்பாடி பழனிச்சாமி முதல்வரானதும் உள்துறை செயலாளராக நியமிக்கப்பட்டார் என்பது குறிப்பிடத்தக்கது . கடந்த 2011ம் ஆண்டிலிருந்து ஊழல் தடுப்பு ஆணைய பொறுப்புகளை தலைமை செயலாளரே கவனித்து வந்த நிலையில் தற்போது முதல்முறையாக அந்த பொறுப்பில் இருந்து தலைமை செயலாளர் விலகியிருப்பது என்பதும் குறிப்பிடத்தக்கது .


அஜித்தின் நடிப்பில் உருவாக்கப்பட்டுள்ள விவேகம் திரைப்படம் வருகிற ஆகஸ்ட் மாதம் 24 - ஆம் தேதி திரைக்கு வரும் என்று அதிகாரப்பூர்வ தகவல் வெளியிட்டார் இயக்குனா் சிவா . சிறுத்தை சிவா இயக்கத்தில் அஜித் , காஜல் அகா்வால் , அக்ஷரா ஹாசன் , விவேக் ஓபராய் உள்ளிட்ட பலா் நடித்துள்ள படம் விவேகம் . பெரும்பான்மையான காட்சிகள் வெளிநாடுகளில் படமாக்கப்பட்டுள்ள இப்படம் 10 - ஆம் தேதி திரைக்கு வரும் என்று அனைவராலும் எதிா்பாா்க்கப்பட்டது . வேதாளம் படம் திரைக்கு வந்து சற்று காலம் ஆகிவிட்ட நிலையில் அஜித்தின் ரசிகா்கள் அவரது அடுத்த படமான விவேகம் படத்தை மிகவும் ஆவலுடன் எதிா் நோக்கி இருந்தனா் . இந்த நிலையில் இயக்குனா் சிவா தனது டிவிட்டா் பக்கத்தில் தகவல் ஒன்றை வெளியிட்டுள்ளார் . அதில் , “வருகிற 24 - ஆம் தேதி ( வியாழக்கிழமை ) விவேகம் திரைப்படம் திரைக்கு வரும்” என்று தொிவித்துள்ளாா் . ரசிகா்களின் தேவையை அறிந்து அவ்வபோது அஜித்தின் அசத்தலான புகைப்படங்களை வெளியிட்டு ரசிகா்களின் ஆசையை மேலும் தூண்டியது . இந்த நிலையில் இயக்குனா் சிவா வெளியிட்டுள்ள டிவிட்டா் பதிவு ரசிகா்களுக்கு மிகுந்த மகிழ்ச்சியை ஏற்படுத்தியுள்ளது .


நடிகை வரலட்சுமி சரத்குமார் வீட்டில் அவர் செல்லமாக வளர்த்து வந்த , டினோ என்கிற நாய் இறந்து விட்டதாக தன்னுடைய ட்விட்டர் பக்கத்தில் கூறி துக்கத்தை வெளிப்படுத்தியுள்ளார் . வரலட்சுமிஃ நடிகர் சிம்புவுக்கு ஜோடியாக , ' போடா போடி ' படத்தில் அறிமுகமானவர் வரலட்சுமி . ஆரம்பத்தில் படவாய்புகள் கிடைக்க வில்லை என்றாலும் தற்போது பல படங்களில் முக்கியமான கதாப்பாத்திரத்தை தேர்வு செய்து நடித்து வருகிறார் . வெற்றிப்படங்கள்ஃ கடந்த ஆண்டில் மட்டும் இவர் நடித்து வெளியான ' விக்ரம் வேதா ' , ' சத்தியா ' உள்ளிட்ட படங்கள் இவருக்கு நல்ல பெயரை பெற்றுத்தந்தது . தற்போது விஷாலுடன் சண்டக்கோழி , மிஸ்டர் சந்திர மௌலி , சக்தி உள்ளிட்டப் படங்களில் நடித்து வருகிறார் . அமைப்புஃ மேலும் திரைத்துறையில் நடிகைகளுக்கு ஏற்படும் அவலங்களை தட்டிக் கேட்கும் வகையில் , சக்தி என்கிற அமைப்பை நிர்வகித்து வருகிறார் . சோகத்துடன் ட்விட்ஃ இந்நிலையில் இவர் செல்லமாக வளர்த்து வந்த டினோ என்ற நாய் இறந்துவிட்டது . இது குறித்து அவர் ட்விட்டரில் தன் சோகத்தைப் பகிர்ந்துள்ளார் . அதில் அவர் டினோ நீ இந்த வீட்டில் ஒரு மனிதனாக இருந்தாய் . எங்கள் மீது அளவில்லாமல் அன்பு செலுத்தியதற்கு நன்றி . நீ நல்ல இடத்தில் இருப்பாய் என நம்புகிறேன் . உனக்கு நல்ல உணவு கிடைக்கும் . நான் உன்னை இழந்துவிட்டேன் . ஐ லவ் யூ டினோ பேபி என சோகத்துடன் கூறி புகைப்படத்தையும் வெளியிட்டுள்ளார் .


காமெடி நடிகர் சந்தானம் , சினிமாவில் சம்பாதிப்பதை ரியல் எஸ்டேட் , கட்டுமானம் உள்ளிட்ட பலவற்றில் முதலீடு செய்துவருகிறார் . ரியல் எஸ்டேட் பிஸினஸிலும் ஈடுபட்டு வரும் சந்தானம் , இதற்காக சில பல பிரச்னைகளிலும் சிக்கியுள்ளார் . ஆட்களை வைத்து புகார்களும் அவர் பேரில் உள்ளன . இந்நிலையில் , திங்கள்கிழமை நேற்று மாலை 5 மணி அளவில் , நிலத்தகராறு தொடர்பாக , கட்டுமான நிறுவனம் நடத்தி வருபவரையும் , அவரது வக்கீல் ஆலோசகர் ஒருவரையும் தாக்கியுள்ளார் . இது குறித்து போலீஸில் புகார் அளிக்கப்பட்டு , சந்தானம் பேரில் புகார் பதிவாகியுள்ளது . சென்னை வளசரவாக்கம் கட்டுமான நிறுவனம் ஒன்றை நடத்தி வருபவர் சண்முக சுந்தரம் . இவருக்கும் , சந்தானத்திற்கும் ஏற்பட்ட தகராறு காரணமாக , இருவரும் அடிதடியில் ஈடுபட்டு உள்ளனர் . இதில் அதிக ஆத்திரம் அடைந்த சந்தானம் , சண்முக சுந்தரத்தை ஓங்கி அடித்துள்ளார் . பதிலுக்கு அவர்களும் தாக்க , அங்கே இருதரப்பும் அடிதடியில் இறங்கியுள்ளது . இதில் சண்முக சுந்தரத்தின் வழக்கறிஞர் பிரேம்ஆனந்த் அதிகமாக காயம் அடைந்துள்ளார் இது குறித்து தகவல் அறிந்த வளசரவாக்கம் போலீஸார் , சம்பவ இடத்துக்கு விரைந்தனர் . மிக மோசமாகக் காயமடைந்த பிரேம்ஆனந்த் , வளசரவாக்கத்தில் உள்ள தனியார் மருத்துவமனையில் சிகிச்சைக்காக சேர்க்கப்பட்டனர் . அவருக்கு இன்று சிறிய அறுவை சிகிச்சை நடைபெற வுள்ளது . அதேபோல் , சந்தானமும் , அவரது மேனேஜர் ரமேஷும் வடபழனியில் உள்ள தனியார் மருத்துவமனையில் சேர்க்கப்பட்டனர் . நடிகர் சந்தானம் மீது வழக்கறிஞர் பிரேம் அளித்த புகாரின் பேரில் , 3 பிரிவுகளின் கீழ் வழக்குப் பதிவு செய்யப்பட்டுள்ளது . இது வரை நடிகர் சந்தானம் படத்தில் மட்டுமே காமெடி வசனம் பேசி வந்த நிலையில் , தற்போது நிஜ வாழ்க்கையிலும் பூரான் விட தொடங்கியுள்ளார் என்பது குறிப்பிடத்தக்கது


தனிக்கட்சி தொடங்குவது குறித்து டி . டி . வி . தினகரன் சென்னையில் உள்ள தனது வீட்டில் ஆதரவாளர்களுடன் ஆலோசனையில் ஈடுபட்டுள்ளார் . ஜெயலலிதா மறைவிற்கு பிறகு அதிமுக இரு அணிகளாக செயல்பட்டபோது , தற்காலிகமாக இரட்டை இலை சின்னமும் கட்சி பெயரும் முடக்கப்பட்டது . இதையடுத்து பன்னீர்செல்வம் மற்றும் பழனிசாமி அணிகள் இணைந்தபிறகு , அவர்களுக்கே அதிமுக கட்சி மற்றும் இரட்டை இலை சின்னம் ஆகியவற்றை தேர்தல் ஆணையம் ஒதுக்கி உத்தரவிட்டது . அதன்பிறகு நடந்த ஆர் . கே . நகர் இடைத்தேர்தலில் குக்கர் சின்னத்தில் சுயேட்சையாக போட்டியிட்டு அபார வெற்றி பெற்றார் தினகரன் . இதையடுத்து உள்ளாட்சித் தேர்தலிலும் தங்களுக்கு குக்கர் சின்னத்தையும் அதிமுக அம்மா என்ற பெயரையும் ஒதுக்க கோரி டெல்லி உயர்நீதிமன்றத்தில் வழக்கு தொடர்ந்திருந்தார் . ஏற்கனவே அந்த வழக்கின் விசாரணை நடைபெற்று வந்த நிலையில் , பலகட்ட விசாரணைக்கு பிறகு வழக்கின் விசாரணை இன்றைக்கு ஒத்திவைக்கப்பட்டது . இந்நிலையில் , இந்த வழக்கில் டெல்லி உயர்நீதிமன்றம் உத்தரவிட்டது . அதில் , தினகரன் அணிக்கு குக்கர் சின்னத்தை ஒதுக்குமாறு தேர்தல் ஆணையத்திற்கு டெல்லி உயர்நீதிமன்றம் உத்தரவிட்டுள்ளது . இதையடுத்து செய்தியாளர்களை சந்தித்த டிடிவி தினகரன் , தேர்தல் ஆணையம் அறிவிக்கும் பெயரில் புதுக்கட்சி தொடங்க இருப்பதாகவும் இரட்டை இலைக்கு உரிமை கோரும் வழக்கை தொடர்ந்து நடத்துவேன் எனவும் தெரிவித்தார் . நிர்வாகிகளுடன் ஆலோசித்த பின் அடுத்தக்கட்ட நடவடிக்கை எடுக்கப்படும் எனவும் அவர் தெரிவித்திருந்தார் . இந்நிலையில் , தனிக்கட்சி தொடங்குவது குறித்து டி . டி . வி . தினகரன் சென்னையில் உள்ள தனது வீட்டில் ஆதரவாளர்களுடன் ஆலோசனையில் ஈடுபட்டுள்ளார் .


அதிமுக எம்எல்ஏக்கள் கூட்டம் நேற்று நடந்தது . இதில் கலந்து கொள்ள வந்த சசிகலா கருப்பு சிவப்பு உடையில் புத்துணர்ச்சியுடன் வந்து தொண்டர்களை அசத்தினார் . அதிமுக பொது செயலாளராக மறைந்த முதலவர் ஜெயலலிதா இருந்த வரையில் மவுனமாக ஜெயலலிதாவின் நிழலாக உடனிருந்தவர் சசிகலா . பொதுக்கூட்டங்களில் , கட்சி நிகழ்ச்சிகளில் எந்தவித முகபாவனைகளும் இல்லாமல் அமர்ந்திருப்பார் சசிகலா . தெரிந்தவர்கள் கும்பிடும்போது ஒரு சின்ன புன்சிரிப்புடன் வணக்கம் வைப்பார் . இதுதான் பொது நிகழ்ச்சிகளில் சசிகலாவின் அதிகபட்ச வெளிப்பாடு . முதல்வர் ஜெயலலிதா மறைந்தபிறகு கட்சியை வழிநடத்த ஒருமித்த தலைவராக தேர்வு செய்யப்பட்டார் சசிகலா . முதல் சில வாரங்கள் சாதாரணமாக இருந்த அவர் பொதுசெயலாளராக பதவியேற்க வந்த அன்று உடை , தலையலங்காரம் அனைத்தையும் மாற்றி தொண்டர்களை அசத்தினார் . கட்சி தலைமை உற்சாகமாக இருந்தால் தொண்டர்களும் உற்சாகமடைவார்கள் . இதை வலியுறுத்தும் வகையில் சமீபகாலமாக சசிகலா நடை உடை பாவனையில் பெருத்த மாற்றம் ஏற்பட்டுள்ளது . மூன்று நாள் கட்சி நிர்வாகிகள் சந்திப்பின் பொது வண்ண ஆடைகளில் வந்து மாவட்ட நிர்வாகிகளை சந்தித்தார் . அதன் பின்னர் நேற்று எம்பிக்கள் , எம்எல்ஏக்கள் கூட்டம் கட்சி தலைமை அலுவலகத்தில் நடைபெற்றது . இதில் கலந்து கொள்ள வந்த சசிகலா முன்னெப்போதும் இல்லாத அளவுக்கு அதி புத்துணர்ச்சியுடன் இருந்தார் . கருப்பு சிவப்பு சேலையில் பளபளவென்று ப்ரெஷ்சாக இருந்த சசிகலா கட்சி அலுவலக பால்கனியில் சென்று தொண்டர்களை பார்த்து உற்சாகமாக கை அசைத்தார் . சுறுசுறுப்புடன் உற்சாகமாக காணப்பட்ட அவர் கட்சி தொண்டர்கள் இருவரின் பெண் குழந்தைகளுக்கு ஜெயஸ்ரீ , ஜெயா சந்தியா என பெயரிட்டார் . குழந்தைகளை தூக்கி கொஞ்சி மகிழ்ந்தார் . பளபள உடையில் புத்துணர்ச்சியுடன் உற்சாகமாக காணப்பட்ட சசிகலாவின் உற்சாகம் தொண்டர்களையும் தொற்றிகொண்டது . " 10 வயது குறைந்தது போல் சின்னம்மா இருக்காங்க " என்று ஆச்சர்யத்துடன் தொண்டர்கள் பேசிக்கொண்டனர் .


நடிகை ஸ்ரீதேவியை கௌரவப்படுத்தும் வகையில் சுவிட்சர்லாந்தில் அவருக்கு சிலை அமைக்கப்பட உள்ளதாக தகவல் வெளியாகி உள்ளது . கோலிவுட் சினிமாவில் பிரபலமாகி பின்னர் பாலிவுட்டுக்கு புகுந்து , இந்திய ரசிகர்களின் மனதில் கனவுகன்னியாக இடம் பிடித்தவர் நடிகை ஸ்ரீதேவி . இவருக்கு உலகம் முழுவதும் ரசிகர்கள் உள்ளனர் . நடிகை ஸ்ரீதேவி கடந்த சில மாதங்களுக்கு முன்பாக திடீரென காலமானது ரசிகர்கள் மத்தியில் பெரும் அதிர்ச்சியை ஏற்படுத்தியது . அவரை பெருமைப்படுத்தும் வகையில் மத்திய அரசு அவருக்கு தேசிய விருது வழங்கியது . இந்த நிலையில் , சுவிட்சர்லாந்து அரசும் நடிகை ஸ்ரீதேவியை கவுரவப்படுத்தும் விதமாக அவருக்கு சிலை அமைக்க ஏற்பாடு செய்யப்பட்டுள்ளதாக தகவல் வெளியாகி உள்ளது . பிரபல இயக்குநான யாஷ் சோப்ரா தயாரிப்பில் கடந்த 1995 - ம் ஆண்டு தில்வாலே துல் ஹனியா லேஜாயங்கே என்ற படத்தை சுவிட்சர்லாந்தில் படமாக்கினார் . அது மட்டுமல்லாமல் இவருடைய இயக்கத்தில் பல்வேறு படங்கள் சுவிட்சர்லாந்தில் படமாக்கப்பட்டது . இதன் காரணமாக சுவிட்சர்லாந்துக்கு , இந்தியர்கள் அதிகளவில் சுற்றுலா சென்றனர் . இதற்காக யாஷ் சோப்ராவுக்கு அந்நாட்டு அரசு சிலை அமைத்தது . அது தவிர ரயில் ஒன்றுக்கும் , ஏரி ஒன்றுக்கும் அவரது பெயர் சூட்டப்பட்டது . இந்த நிலையில் நடிகை ஸ்ரீதேவிக்கு சுவிட்சர்லாந்தில் சிலை அமைக்கப்படுவதாக தகவல் வெளியாகி உள்ளது . சுவிட்சர்லாந்தின் பெர்ன் நகரில் ஸ்ரீதேவிக்கு சிலை அமைக்கப்படுவதாக அந்நாட்டு அதிகாரி ஒருவர் தெரிவித்துள்ளார் .


கடலூரில் ஆளுநர் ஆய்வு நடத்த எதிர்ப்பு தெரிவித்து திமுக , விசிகவினர் இணைந்து கறுப்புக்கொடி ஆர்ப்பாட்டம் நடத்தியதை அடுத்து ஆளுநர் பன்வாரிலால் பேருந்து நிலையத்தை ஆய்வு செய்யவில்லை . தமிழக ஆளுநர் பன்வாரிலால் புரோஹித் , இதுவரை எந்த ஆளுநரும் செய்யாத அளவில் , களத்தில் இறங்கி ஆய்வுப் பணிகளை மேற்கொண்டார் . முதன்முறையாக கோவையில் ஆளுநர் ஆய்வு செய்தபோதே திமுக உள்ளிட்ட எதிர்க்கட்சிகள் கடும் எதிர்ப்பை பதிவு செய்தன . பாஜக ஆளும் மாநிலங்களில் இதுபோன்ற ஆளுநர் ஆய்வு நடைபெறுவதில்லை . மாறாக பாஜக ஆட்சி செய்யாத மாநிலங்களில் ஆளுநரின் வாயிலாக மறைமுகமாக பாஜக ஆட்சி செய்ய முயல்கிறது . மாநில சுயாட்சி தத்துவத்தை சிதைக்கும் விதமாகவும் மக்களால் தேர்ந்தெடுக்கப்பட்ட அரசின் அதிகாரத்தை துஷ்பிரயோகப்படுத்தும் விதமாகவும் ஆளுநர் ஆய்வு செய்கிறார் என எதிர்க்கட்சிகள் குற்றம்சாட்டிவருகின்றன . ஆனாலும் அதிமுக அரசு சார்பில் , ஆளுநரின் ஆய்வு குறித்து எந்தவிதமான விமர்சனங்களும் முன்வைக்கப்படவில்லை . மாறாக ஆளுநரின் ஆய்விற்கு அமைச்சர்கள் வரவேற்பு தெரிவித்தனர் . இதையடுத்து ஆளுநரின் ஆய்வு தொடரும் எனவும் அனைத்து மாவட்டங்களிலும் ஆளுநர் பன்வாரிலால் ஆய்வு செய்வார் எனவும் ஆளுநர் மாளிகை அறிக்கை வெளியிட்டது . அதன்படி , கோவையை தொடர்ந்து திருப்பூர் , நெல்லை , குமரி ஆகிய மாவட்டங்களிலும் ஆளுநர் பன்வாரிலால் ஆய்வு செய்தார் . இன்று கடலூரின் சில பகுதிகளில் ஆளுநர் பன்வாரிலால் ஆய்வு செய்தார் . ஏற்கனவே அறிவிக்கப்ட்டபடி , திமுக சார்பில் முன்னாள் அமைச்சர் எம் . ஆர் . கே . பன்னீர்செல்வம் தலைமையில் திமுகவினர் ஆளுநருக்கு கறுப்பு கொடி காட்டி ஆர்ப்பாட்டத்தில் ஈடுபட்டனர் . திமுகவினருடன் விடுதலை சிறுத்தைகள் கட்சியினரும் இணைந்து ஆளுநருக்கு கறுப்பு கொடி காட்டினர் . கடலூரில் வண்டிப்பாளையம் , அம்பேத்கர் நகர் , உழவர் சந்தை ஆகிய பகுதிகளில் தூய்மைப் பணிகளை ஆய்வு செய்த ஆளுநர் பன்வாரிலால் , மக்களின் குறைகளையும் கோரிக்கைகளையும் கேட்டறிந்தார் . அதையடுத்து ஆளுநர் பன்வாரிலால் கடலூர் பேருந்து நிலையத்தில் ஆய்வு செய்ய இருந்தார் . செம்மண்டலம் , கம்மியம்பேட்டை வழியாக பேருந்து நிலையத்தில் ஆளுநர் ஆய்வு செய்ய இருந்தார் . ஆனால் , கடலூர் பாரதி சாலையில் திமுகவினர் கறுப்புக்கொடி ஆர்ப்பாட்டத்தில் ஈடுபட்டதால் , ஆளுநர் மாற்றுப் பாதையில் திருப்பிவிடப்பட்டார் . இதையடுத்து ஆளுநர் பேருந்து நிலைய ஆய்வை கைவிட்டு , ஒரே ஒரு இடத்தில் மட்டும் ஆய்வுப் பணியை மேற்கொண்டு விட்டு மீண்டும் சுற்றுலா மாளிகைக்கு திரும்பிவிட்டார் . கடலூர் பேருந்து நிலைய ஆய்வை ஆளுநர் கைவிட்டதிலிருந்து திமுகவின் கறுப்புக்கொடி ஆர்ப்பாட்டம் வெற்றி அடைந்துள்ளதாகவே போராட்டத்தில் ஈடுபட்ட திமுகவினர் தெரிவிக்கின்றனர் . எனினும் திமுகவினரும் விசிகவினரும் தொடர்ந்து ஆர்ப்பாட்டத்தில் ஈடுபட்டுவருவதால் கடலூரில் பதற்றமான சூழலே நிலவுகிறது .


முன்னாள் பிரதமர் ராஜிவ் காந்தி கொலைக் குற்றவாளியான பேரறிவாளனை விடுவிப்பதில் எங்கள் குடும்பத்தில் யாருக்கும் ஆட்சேபனை இல்லை என காங்கிரஸ் கட்சித் தலைவர் ராகுல் காந்தி தன்னை சந்திக்க வந்த இயக்குநர் பா . ரஞ்சித்திடம் தெரிவித்துள்ளார் . முன்னாள் பிரதமர் ராகுல் காந்தி கொலை வழக்கில் குற்றம்சாட்டப்பட்டு சிறையில் அடைக்கப்பட்டுள்ள பேரறிவாளன் , சாந்தன் மற்றும் முருகன் உள்ளிட்ட 7 பேர் வேலூர் சிறையில் அடைக்கப்பட்டுள்ளனர் . அவர்களுக்கு விதிக்கப்பட்ட தூக்கு தண்டணை பின்னர் ஆயுள் தண்டனையாக குறைக்கப்பட்டது . இந்நிலையில் அவர்கள் 25 ஆண்டுகளுக்கு மேல் சிறையில் இருந்ததால் விடுதலை செய்ய வேண்டும் என கோரிக்கை எழுந்தது . இது தொடர்பாக தமிழக அரசு அனுப்பிய கோரிக்கை மனுவை குடியரசுத் தலைவர் நிராகரித்தார் . இந்நிலையில் காங்கிரஸ் தலைவர் ராகுல் காந்தியை இயக்குநர் பா . ரஞ்சித் மற்றும் நடிகர் கலையரசன் ஆகியோர் டெல்லியில் சந்தித்துப் பேசினர் . அப்போது அரசியல் , சினிமா மற்றும் சமூகம் தொடர்பாக பேசியதாக ராகுல் காந்தி தன்னுடைய டுவிட்டர் பக்கத்தில தெரிவித்துள்ளார் . அப்போது தனது தந்தை ராஜிவ் காந்தி கொல்லப்பட்ட வழக்கில் சிறையில் அடைக்கப்பட்டிருக்கும் பேரறிவாளனை விடுவிப்பதில் தனக்கோ , தன்னுடைய குடும்பத்தினருக்கோ எந்தவித ஆட்சேபனையும் இல்லை என தெரிவித்தார் .